Ҳаётга ишонч уйғотаётган ташаббус — Ishonch Gazetasi\nПрезидентимиз Шавкат Мирзиёев Олий Мажлис Сенатининг биринчи йиғилишида Сирдарёда уйма-уй юрилганда ейишга нони йўқ, уйида тўшашга шолчаси йўқ, дори олишга пули йўқ, йиғлашга кўзида ёши йўқ аёллар борлиги аниқлангани ҳақида айтиб ўтган эди.\nДавлатимиз раҳбарининг топшириғига биноан мушкул аҳволга тушиб қолган оилаларга ёрдам бериш мақсадида Ўзбекистон касаба уюшмалари Федерацияси раиси мутасаддилигида Хотин-қизларнинг муаммоларини ўрганиш ва ҳал этиш, уларни моддий ва маънавий қўллаб-қувватлашга қаратилган чора-тадбирларни амалга ошириш бўйича Республика Ишчи гуруҳи тузилиб, Сирдарё туманида кенг кўламли ўрганиш ишлари амалга оширилди.\nЎзбекистон Касаба уюшмалари Федерацияси, Хотин-қизлар қўмитаси, Маҳаллалар кенгаши, Маънавият ва маърифат маркази вакилларидан иборат Ишчи гуруҳи тумандаги маҳаллаларда уйма-уй юриб, аҳоли билан мулоқотлар асноси мингдан зиёд муаммоларни аниқлади.\nЯқинда Сирдарё туманида Ишчи гуруҳнинг кенгайтирилган йиғилиши бўлиб ўтди. Унда Республика Ишчи гуруҳи раҳбари, Ўзбекистон касаба уюшмалари Федерацияси раиси Қудратилла Рафиқов мавжуд ҳолат ҳақида батафсил маълумот берди.\n– Ўрганишлар ва оилалар соҳибалари бўлмиш хотин-қизлар билан суҳбатлашиш натижасида уларнинг асосий муаммолари уй-жой билан таъминлаш, ўзлари ва оила аъзоларининг саломатлигини тиклаш, бандлигини таъминлаш экани маълум бўлди, – деди Қудратилла Рафиқов. – Хусусан, муаммоларнинг 23 фоизи уй-жой, 21 фоизи саломатлик, 17 фоизи моддий ёрдамга муҳтожлик, 14 фоизи иш билан таъминлаш, 8 фоизи тадбиркорлик ва кредит ажратиш, 4 фоизи коммунал соҳа, 2 фоизи оилалардаги ижтимоий-маънавий муҳитнинг нотинчлиги, 1 фоизи таълим, 10 фоизи бошқа йўналишларга тўғри келади.\nМулоқот – муаммо ечимига йўл\nЙиғилишда аниқланган муаммолар мутасадди ташкилотлар эътиборига ҳавола қилинди. Жумладан, Сирдарё шаҳрилик Нина Григоровна кекса ҳолида болаликдан ногирон қизини парвариш қилиши, бугунги кунда олаётган нафақа пули озлиги, яшаётган уйининг томи таъмирга муҳтожлигини билдириб, ёрдам сўраган. Мурожаат шу ернинг ўзида ижобий ҳал этилиб, унга касаба уюшмалари маблағи ҳисобидан 5 миллион сўм пул тақдим этилди.\nЯна бир мурожаатда шундай дейилади:\n«Мен, Наргиза Боймуродова касаллигим сабабли мустақил юра олмайман. 2 нафар фарзандим билан туман мактабгача таълим муассасаси биносида яшаб келмоқдаман. МТМ мудираси менга бинода яшаш мумкинмаслиги, бу ерни тарк этишимни огоҳлантирди. Борадиган жойим йўқ. Илтимос, ёрдам беринг».\nНавбатдаги мурожаатда эса Наргиза Мирсоатова тикувчилик билан шуғулланиши, ҳозирда 3 нафар фарзанди тўлов контракт асосида таълим олиши, фаолиятини кенгайтириш мақсадида туман «Микрокредитбанк»ига қилган мурожаати эски қарзи бўлганлиги учун рад этилганини айтиб, ёрдам сўраган.\nПарвоз кўчасида яшовчи Саодат Мусурмонқулова яшаш уйи кадастр ҳужжатлари тўғриланмагани, тўлов қобилияти йўқлиги, шу сабаб бола пулини ололмаётганлигини ёзган…\nЙиғилишда мурожаат ортида инсон тақдири тургани таъкидланиб, уларнинг барчаси ҳал этиладиган бўлди.\nСенинг дардинг – менинг дардим\nТаъкидландики, туманда 688 нафар хотин-қизнинг бандлиги таъминланмаган. Туман бандликка кўмаклашиш маркази тақдим этган маълумотга кўра, ҳозирда 625 та бўш иш ўрни мавжуд бўлиб, уларнинг 303 таси олий маълумотни талаб этади. Қолганига эса ўрта махсус маълумот етарли бўлмоқда.\nЙиғилишда хотин-қизлар бандлигини таъминлашда жойларда оилавий тадбиркорлик, хусусан, ҳунармандчиликни ривожлантириш, оилавий боғчалар ташкил этиш, томорқадан фойдаланиш имкониятларини яратиш зарурлиги қайд этилди.\nМаҳаллаларда аёллар учун кўп тармоқли ҳунар ва билимлар маркази фаолияти йўлга қўйилиб, уларда аёллар учун зарур бўлган маиший хизмат ва саломатликларини тиклаш учун фитнес ва спорт заллари ҳам фаолият юритиши айтилди.\nАҳолига туман тиббиёт бирлашмаси, кўп тармоқли марказий поликлиника, 7 та қишлоқ оилавий поликлиника ва 3 та қишлоқ врачлик пункти хизмат кўрсатмоқда. Туманнинг чекка ҳудудидан марказгача бўлган масофа 27 километрни ташкил этади. Шунга қарамай, ҳудудда мавжуд 3 та қишлоқ врачлик пункти ёпилган. Уларни тиклаш ташаббуси илгари сурилди.\nШу билан бирга, Сирдарё тумани марказида туғруқхона мажмуаси барпо этиш, эҳтиёжманд аҳоли учун кўп қаватли уй-жойлар қуриш, чекка ҳудудлардаги таълим муассасаларини реконструкция қилиш ва янгиларини ташкил этиш масалалари кўриб чиқилиб, тегишли ташкилотларга уларнинг ечими борасида топшириқлар берилди.\nСаломатлигини тиклаш масаласида мурожаат қилган аёлларнинг 44 нафарини туман, 24 нафарини вилоят ва 15 нафарини республика шифохоналарида даволаш ва зарур дори-дармон воситалари билан таъминлаб, 59 нафар мурожаатчининг кичик ва оилавий тадбиркорликни йўлга қўйиш мақсадида имтиёзли кредитлар олишига кўмаклашиш лозимлиги алоҳида таъкидланди.\nФарзандлари таълим олиши билан боғлиқ масалалар ҳам аёлларни безовта қилмоқда. Тумандаги 3-7 ёшдаги болаларнинг атиги 50 фоизигина мактабгача таълим ташкилотларига бормоқда. Муаммога 8 та маҳалла фуқаролар йиғини ҳудудида бирорта ҳам боғчанинг йўқлиги сабаб бўляпти. Шунинг баробарида мактабгача таълим муассасаларидаги болалар умумий сонининг 15 фоизи доирасида кам таъминланган оилалар фарзандлари тўловдан озод қилинган ҳолда қабул қилиниши белгиланган бўлса-да, бу имтиёздан тўлалигича фойдаланилмаган.\nҲудуддаги 43 та умумтаълим мактабида қўшимча ўқув биноси, спорт мажмуаси, компьютер синфхонасига талаб борлиги, иситиш тизимини янгилаш ва трансформатор ўрнатиш зарурлиги таъкидланди. Ўрганишлар натижасида аниқланган уй-жой ва уни таъмирлаш билан боғлиқ 195 та муаммо ўз ечимини кутмоқда.\nЙиғилишда муаммоларни бартараф этиш мақсадида манзилли йўл харитаси тузилгани, барчаси қисқа фурсатларда ижобий ҳал этилиши маълум қилинди.\nБирлашган буюк ишларга қодир\nЙиғилишда Олий Мажлис Сенати раиси Танзила Норбоева сўзга чиқиб, жойлардаги муаммоларда маҳаллий кенгашлар вакилларининг ҳам айби борлигини айтиб ўтди. Муаммоларни уйма-уй юриб аниқлаш ва ҳал этишга қаратилган ишлар самара бераётгани, ўтган йили Тошкент шаҳрида қийналган 2,5 минг нафарга яқин аёллар муаммоси тизимли ҳал қилинишида Ўзбекистон касаба уюшмалари Федерацияси бош-қош бўлганини эътироф этди. Ушбу тажриба ва ташаббускорлик сабаб Республика Ишчи гуруҳига раҳбарлик Ўзбекистон касаба уюшмалари Федерацияси раиси Қудратилла Рафиқовга топширилганини таъкидлади.\nБугунги кунда ҳар бир ташкилот раҳбари қандай ишлаш лозимлиги, қолаверса, уларда одамлар билан мулоқот қилиш кўникмаси шаклланиши учун ўтган 3 йилда етарли тажриба тўплангани маълум қилинди. Вилоят сўнгги пайтларда ўзининг ривожланиши, қурилиш-ободонлаштириш ишлари бўйича намуна бўлаётгани, янгиликларга биринчилардан бўлиб ташаббус кўрсатаётгани эътироф этилиб, жорий йилда қизлар учун замонавий касбларни ўрганиш шароитини яратиш, дастурчи қизларни ўқитиш тажрибасини бошлаш таклифи берилди.\n– Давлат раҳбарининг истаги жамиятимизда кўзида ёш бўлган, изтиробга тушган, кўчада қолган, қийналган, ҳаётдан норози бирорта аёл бўлмаслигидир, – деди, жумладан, Танзила Норбоева. – Бу йўлда барчамиз бирлашиб, бир ёқадан бош чиқарсак, кўзланган мақсадга, албатта, эришамиз.\n«Кўнглимиз тоғдек ўсди»\nИслоҳотлар натижаси билан гўзал. Шу куни ижтимоий соҳа объектларига 50 тонна кўмир учун сертификат ҳамда 13 нафар кам таъминланган оила аёлларига касаба уюшмалари маблағлари ҳисобидан саломатликларини тиклаш учун зарур бўлган тиббий хизмат ва дори-дармон маҳсулотларига маблағ берилди.\nУлар орасида ҳаётнинг оғир синовига учраган, умидларини рўзғор ташвишлари кўмиб юборган Зиёкор шаҳарчасида яшовчи Маъмура Аҳмедова ҳам бор. Инсон учун тўрт муча соғлиги нақадар аҳамиятли, бунинг учун ҳамма нарсага тайёр. Бироқ, муаммолар сабаб у бунга имкон топа олмаса-чи? Боқувчисини йўқотгач, фарзанди билан онаси ёнида яшаш чоғида уларнинг таъминотидан орттириб, юрак етишмаслиги ташхиси билан ҳеч бир муолажа олмай келаётган эди. Хонадонига ҳол-аҳвол сўраб келиб, саломатлигини тиклашида ёрдам беришларини айтишганида қанчалик суюнганини тасаввур қилиш қийин эмас.\n– Юрак хасталиги доимий безовта қилади. Бунинг давоси бор, деб руҳлантиришди, – дейди Маъмура Аҳмедова. – Президентимизга минг раҳмат, ҳар бир хонадон ташвиши, саломатлиги ҳақида қайғуриб ёрдам беряпти. Мен каби давлат ғамхўрлигини ҳис қилган аёллар кўп. Барчамиз дуодамиз.\n50 нафар эҳтиёжманд оила фарзандлари учун кийим-кечак жамланмаси, кўрпа-тўшак, гилам, маиший техника, газ баллонлари тарқатилди. Шу билан бирга учта ана шундай оиланинг коммунал тўловлардан қарзлари тўланди. Кам таъминланган оилалардан 3 нафарига 5 миллион сўмдан уй-жойларини таъминлаш учун касаба уюшмалари маблағи ажратилди. 15 нафар хотин-қизга саломатликларини тиклаш учун сиҳатгоҳ йўлланмаси берилди. Туман халқ таълими бўлимига мактаб кутубхона фондини бойитиш учун 10 минг дона китоб топширилди.\n– Тақдир экан, турмуш ўртоғим вафот этган. 4 нафар фарзандим билан ёлғиз яшайман. Яшаш уйимиз чала битган, таъмирталаб, – дейди Барно Намозова. – Эшигимизни қоққан яхши инсонлар сабаб оиламиз фаровонлиги учун янги қадам ташладик. Уй таъмири учун берилган маблағ билан хонадонимиз файзга тўладиган бўлди.\n«Ёшлик» МФЙлик Марям Умаровага рўзғорининг бутлигини таъминлаши учун тикув машинаси совға қилинди. Истироҳат кўчаси 52-хонадон соҳиби Тозагул Жабборова хонадонига туман газ идораси мутахассислари бориб, газ баллони қурилмаси ўрнатиб беришди. «Интилиш» МФЙда яшовчи Гулшан Абдуллаева хонадонига ҳам ишчи гуруҳ вакиллари гилам, кўрпа-ёстиқ каби рўзғор буюмлари тақдим этди.\n– Рўзғор буюмларимиз анча эскириб, кўримсиз бўлиб қолган эди. Ушбу буюмлар билан чиройли қилиб безатиб оламан, – дейди Г.Абдуллаева. – Хурсандчилик қўни-қўшнилар, бутун маҳалламизга тарқалди. Кўнглимиз тоғдек ўсди!\nГўзал кунлар умиди\nИнсонга хурсандчилик улашиш, оғирини енгил қилиш – савобли юмуш. Ҳаётнинг синовларини бошидан кечирган аҳоли қатламига кўрсатилаётган беқиёс ғамхўрлик эзгуликнинг ёрқин намунасидир. Айниқса, аёл зотига кўрсатилган эҳтиром, албатта, кун келиб ўз натижасини беради. Зеро, соғлом жамият, бахтли оила, баркамол авлод аслида аёл меҳнати, меҳридан яралади. Демак, бу хайрли ишлар ортидан гўзал кунлар, келажак бошланмоқда.\nКеча Ўзбекистон касаба уюшмалари Федерациясида бўлиб ўтган Республика Ишчи гуруҳи йиғилишида ишчи гуруҳ раҳбари, Ўзбекистон касаба уюшмалари Федерацияси раиси Қудратилла Рафиқов бу жиҳатни алоҳида эътироф этди. Ушбу эзгу ташаббус халқнинг ҳақиқий аҳволини билиш ва чекка ҳудудларда оғир шароитларда кун кечираётган аёлларимизга бўлган меҳр-муҳаббатдан далолат экани, Сирдарё туманида катта воқелик сифатида тилга тушган мазкур тадбирлар мингга яқин оилага чексиз қувонч, бахт олиб келганини таъкидлади.\nПрезидентимиз топшириғи билан бу эзгу ташаббус эндиликда Сирдарё вилоятининг барча туманларини қамраб олади.\nЙиғилишда олдинда турган долзарб вазифалар белгиланиб, амалга ошириладиган ишлар келишиб олинди.\nҚоқилар хапдори ўрнини босади(ми?)\nДЕПУТАТЛАР ФИКРИ: МАКТАБЛАРГА ПУЛЛИК ҚАБУЛЛАРНИ ЖОРИЙ ҚИЛИШ КОНСТИТУЦИЯГА ЗИД!\nЎзбекистон Республикасида заргарлик тармоғини жадал ривожлантириш чора-тадбирлари…


Олма-Отада фожиа юз берди | Qalampir.uz\nОлма-Отада фожиа юз берди\nОлам\t24 Апрель 10:11 42080\nҚозоғистонда COVID-19 қурбонлари сони 22 кишига етди. Бу сафар фожиа Олма-отада юз берди. Бундан бир оз олдин, Чимкентда содир бўлган коронавирусдан яна бир ўлим ҳақида маълумот пайдо бўлди.\nСўнгги маълумотларга кўра, ҳозирги кунда Олма-Ота шаҳрида коронавирус касаллигининг 7 та ҳалокатли ҳолати расман тасдиқланган. Шаҳар Қозоғистонда коронавирусдан ўлим ҳоллари бўйича етакчилик қилмоқда.\nУмуман олганда, Қозоғистонда хавфли касаллик тарқалиши бошланганидан бери 2344 та ҳолат қайд этилди. Мамлакатнинг жанубий пойтахтида энг кўп ҳолат қайд этилган - 764 киши. Иккинчи ўринда Нур-Султон бормоқда – 433 нафар бемор.\nТаъкидлаш жоизки, Олма-отада 88 нафар бемор коронавирусдан шифо топди. Ушбу кўрсаткич бўйича шаҳар иккинчи ўринда бормоқда. Пойтахт Нур-Султонда 207 нафар бемор касалликдан буткул соғайган.\nУмуман олганда, мамлакатда ҳалокатли вирус тарқалгандан бери 560 нафар қозоқистонлик уни енгишга муваффақ бўлди. 2289 нафар одам инфекциядан зарарланди.\n25 Май 16:12 32994\n25 Май 23:18 30860\n26 Май 14:40 20647\n25 Май 11:09 18933\n26 Май 09:01 18812


CAFA U-15 championship: Ўзбекистон Афғонистонни юта олмай иккинчи бўлди - Халқ сўзи\nCAFA U-15 championship: Ўзбекистон Афғонистонни юта олмай иккинчи бўлди\n09:58 31 Июль 2018 Спорт\n“CAFA U-15 championship” турниридан ўрин олган сўнгги тур ўйинлари бўлиб ўтди.\n“Миллий” стадионида ўтказилган ўйинда ўсмирларимиз афғонистонлик рақибларга қарши майдонга чиқиб, 0:0 ҳисобидаги нурсиз дурангни қайд этишди.\nМусобақа якунларига кўра, Эрон терма жамоаси футболчилари биринчи ўринни эгаллашди. Азамат Абдураимов бошчилигидаги ўзбекистонлик ўсмирлар иккинчи поғонадан жой олган бўлсалар, кучли учликка тожикистонлик ёш чарм тўп усталари якун ясаб беришди.\n5-тур. 30 июль\nЎзбекистон – Афғонистон 0:0\nТожикистон – Эрон 0:3\nТуркманистон – Қирғизистон 0:4\nЎйинлар ниҳоясига етгач, “Миллий” стадионда ғолиб ва совриндорларни тақдирлаш маросими ўтказилди. Маросимда ОФК вакили Воҳид Карданий, ЎФА ва ПФЛ мутасаддилари ҳамда ОАВ вакиллари иштирок этишди.


Навоийни янгидан кашф этиш - Баҳоуддин Нақшбанд ёдгорлик мажмуаси маркази\nНавоийни янгидан кашф этиш\n09 феврал 2015 й.\n2452 марта ўқилди.\nСобиқ шўролар тузуми даврида буюк алломаларимиз, мутафаккирларимизнинг илмий ва адабий мероси ўз замини ва замонидан узилган, бир ёқлама - шўро мафкурасига мослаштирилган ҳолда нашр килинар эди. Айниқса, уларнинг ажралмас қисми бўлган диний-тасаввуфий ғоялар умуман олиб ташланар ва мантиқий яхлитлигига путур етказилган ҳолда чоп этилар эди. Имом Бухорий, Баҳоуддин Нақшбандларнинг номини тилга олиб бўлмасди. Хатто, буюк бобокалонимиз, сўз мулкининг султони Алишер Навоийнинг беназир асарлари хам узуқ-юлуқ, коммунистик ғояларга бўйсундирилган ҳолда китобхонларга тақдим этилган эди.\nНавоий ўз ижодида дунёвийлик ва илоҳийликни ҳеч қачон бир-бирига зид қўйган эмас. Унинг назарида инсон илоҳий ва дунёвий талаблар асосида камол топади. Илоҳий ва дунёвий талаблар асосида шаклланган одам чин комил инсондир. Ҳақиқий комил инсон Тангри Таолога яқин бўлади. У элпарвар, юртпарвар бўлади. У эл-юртга беминнат хизмат қилади. Мана шу ғоя Навоий асарларининг мағзини ташкил этади.\nШу нуқтайи назаридан қараганда шоир ижодини ўрганишда унинг исломга муносабатини хам доим назарда тутиш кераклиги аён бўлади. Акс ҳолда Навоий ижод оламини англашимизда катта хатоликка йўл қўямиз. Унинг девонида сўфиёна ғазаллар, “ишқи илоҳий” ва “ишқи мажозий” ни бирга олиб куйлаган ғазаллар жой олган. Навоийнинг барча достонлари аввал Аллоҳга ҳамд билан бошланади, сўнгра Пайғамбаримиз (с.а.в.)га наът келади.\nМаълумки, Алишер Навоий ижодида илоҳийлик ва дунёвийлик ўзаро уйғунлашган. Шоир ижодига муносабат билдиришда мана шу икки жиҳатни инобатга олиш лозим бўлади.\nАфсуски, Собиқ Шўролар замонида Навоийнинг бебаҳо хазинаси ўзининг мана шундай фазилатларидан мосуво бўлган эди. Шоирнинг достонларидан наът ва ҳамдлар олиб ташланди. Сўфиёна ғазаллар, “ишқи илоҳий” куйланган ғазаллар коммунистик мафкурага мослаб талқин қилинди. Биргина мисолга мурожаат қиламиз. Навоий ёзади:\nЗоҳид санга ҳур, манга жонона керак,\nЖаннат санга бўлсин, менга майхона керак.\nТасаввуфона руҳда ёзилган ушбу мисраларда Аллоҳнинг ишқи ва маърифати куйланади. Шўролар даврида ушбу мисраларда Навоий май ва жононани таърифу тавсиф қилган, дея талқин қилинган эди. Шу тақлид Навоийни даҳрий, худосизга чиқариб, у берилиб куйлаган тасаввуф ғоялари хаспўшланган эди.\nМустақиллик шарофати туфайли биз Навоийни қайта кашф этдик. Унинг ижодига чуқур ва холис баҳо берадиган бўлдик. Унинг беназир асарлари тўлалигича асл ҳолатига мос равишда чоп этилди. Шоирнинг 10 жилддан ибораттула асарлар тўпламини “Ғафур Ғулом номидаги нашриёт матбаа ижодий уйи” томонидан нашрдан чиққан алоҳида эътирофга сазовордир. Бу нашр олдингиларидан тубдан фарқ қилади. Олдинги нашрларда ғазалларда йўл қўйилган имловий мантиқий хатолар бартараф этилган. Достон ва девонлардаги наът ва ҳамдлар тикланган. Шоирнинг инсоннинг ахлоқий ва руҳий камолоти, савоб ва гуноҳ, инсоф ва диёнат, дунё ва охират билан боғлик теран тушунчаларни акс эттирувчи бир қатор диний- тасаввуфий асарлари ҳам илк маротаба ушбу 10 жилдлик тўла асарлар тўпламидан жой олган. Ана шулардан бири буюк шоирнинг “Арбаин-ҳадис” китобидир. “Арбаин”да пайғамбаримиз (с.а.в.) нинг феъл-атворлари, таълим- тарбия қоидалари бобидаги кўрсатма ва ўгитлари тарғиб қилинади. Ундаги ҳадислар дўстлик, қўшничилик, тинчлик, ота-онага ҳурмат, инсонларга меҳр- муҳаббат, етим, бева-бечораларга мурувват каби одоб-ахлоқ асосларини ўз қамровига олади.\nНавоий ушбу асарларида пайғамбарларимиз ҳадисларини ўзбек тилида назмда тўртликлар орқали лўнда ва таъсирчан қилиб ифодалайди. “Арбаин” ғоявий-бадиий аҳамият касб этиш билан бирга катта таълимий-тарбиявий аҳамият ҳам касб этади. Улар китобхонни шу инсоний фазилат ва ахлоқий сифатларга эга бўлишга, иймон ва эътиқодни пок сақлашга даъват этади.\nНавоийнинг “Сиротул-муслимин” асари ҳам мустақиллик берган имконият туфайли илк маротаба китобхонларимиз қўлига тегди. Унда ислом асослари, Аллоҳнинг сифатлари, шариат аҳкомлари, қонун, қоида ва ақидалари назмда баён қилинган. “Сиротул-муслимин” нинг тугал топишида Хожа Убайдулло, Хожа Аҳрори Валининг истаги асос бўлганининг навоийшунослар таъкидлайдилар. Ушбу асар Навоийнинг эътиқоди, диний тасаввури, қарашларини теранроқ англашимизга кўмаклашади. “Сиротул-муслимин” қуйидаги мисралар билан хотима топган:\nУмидим шулки, ҳар ким ўқигай,\nМунинг нури билан кўнгли ёруғай.\nДуо бирла мени айлагай ёд,\nРавоним ул дуодин айлагай шод!\nМустақиллик шарофатидан Навоийнинг ушбу орзу-истаги бизнинг юртимизда ҳам амалга ошди. Ўзбек китобхонлари хам Навоийнинг асарини ўқиб, унинг ҳақида дуо қилишдек улуғ шарафга муяссар бўлдилар.\nНавоий умрининг охирида яратган асарларидан бири “Муножот” асаридир. У Аллоҳга тазарруъ баёнидан иборат. Диний мазмундаги қатьий назар буюк инсоний заковат билан яратилган бу асар китобхон кўнглига иймону-эътиқод, дину-диёнатни уйғотади.\nНавоийнинг форс тилида ёзилган “Ситтайи Зарурия” асари олти қасидани ўзида мужассам этган. Ушбу асарнинг ўзбек тилига таржима қилиниб нашр этилгани ҳам буюк шори ҳақидаги тасаввурларимизни янада бойитишга хизмат қилади. Навоий улуғ қасидаларида одамларнинг асл душмани - нафсу аммора, шайтонга лаънат васвасаси “дунёи дун”нинг ортиқча талвасаларидан огоҳлантириб уларни ҳушёрликка чақиради. Уларда комил ва маҳбуб инсон бўлиш, Ҳақ Таолога қурбат ҳосил қилиш учун аввало гуноҳ ишлардан сақланиш, гўзал хулқ-атвор билан безаниш лозимлигини уқтиради.\nБизга Навоий ва унинг ижодини бор бўй-басти билан тасаввур қилишимизга имкон берди. Навоийнинг пурҳикмат асарлари халқимизининг ўзлигини англаб фикримизда эркин ва фаровон ҳаёт яратишда бунёдкорлик сари илҳомлантирмокда. Навоий бобомизнинг бой адабий мероси, маърифат ва маданият равнақи борасидаги дунёқараш, назарий қарашлари ёшларимизнинг ахлоқий-маънавий юксалишида катта тарбиявий аҳамият касб этмоқда.\nХўжа Исмат масжиди


16 апрел 2021, Тошкент вақти: 08:36\nНаманганлик ўқитувчилар пахта теримига жўнатиляпти, 2017 йил, 23 октябрь\nЎзбекистон Халқ таълими вазири Улуғбек Иноятов ўқитувчиларни фақат дарсга кириб таълим бермасдан, бошқа жамоатчилик ишларини ҳам бажаришга даъват этди.\nВазир олиб борилаётган ислоҳотларни уйма-уй юриб маҳаллага тушунтириб боришни муаллимларнинг фидойилиги, деди.\nВазирнинг бу гапидан энсаси қотган ўқитувчилар эса, Улуғбек Иноятов уларнинг аҳволидан умуман бехабарлиги ҳақида айтмоқдалар.\nЎзбекистон Халқ таълими вазири Улуғбек Иноятов 5 февраль куни ўтказилган матбуот анжуманида вазирлик қилаётган ишлар ҳақида ҳисобот берди.\nХабаr.uz нашрининг хабарига кўра, Улуғбек Иноятов ўқитувчиларнинг дарсдан бошқа ободонлаштириш ишларига жалб қилинаётгани ҳақидаги саволга бундай деб жавоб берган:\n- Ўқитувчи зиёли, тарғиботчидир. У фақат дарсга кириб, таълим бериши керак эмас. Педагог ўз маҳалласининг фаоли бўлиши жоиз. Маҳалла аҳли ва фаоллари ўртасида жамиятдаги ислоҳотларни тарғиб қилсин. Керак бўлса, уйма-уй юриб, тушунтириши лозим. Шундай фидойи ўқитувчиларимиз борлиги учун жамиятда ривожланиш кузатиляпти. Бу каби ишлар мажбурий эмас, лекин ўқитувчиларимиз ўзининг шижоати билан ихтиёрий амалга оширишса, биз фақат хурсанд бўламиз, - деган Халқ таълими вазири.\nВазирнинг ўқитувчиларни дарсдан ташқари ишларга жалб қилинишини олқишлаши ижтимоий тармоқларда қизғин баҳсни уйғотди.\nИжтимоий тармоқ фойдланувчилари, вазир шундай ҳам маҳаллий ҳокимиятнинг мардикорига айланиб қолган ўқитувчиларни ҳимоя қилиши, уларни бошқа ишлардан бутунлай озод қилиб, вақтини фақат таълимга бағишлаши кераклиги ҳақида гапириши лозим эди, деган фикрни билмоқда.\n“Мен ўз ишини ташлаб бозорларда ишлаётган жуда кўп ўқитувчини биламан. Улар ўзларига уй қурмоқда, машина оляпти, нормальний одам сифатида ҳаёт кечиряпти. Бизнинг раҳбарлар 25 йилдан буён уларнинг инжиқликларига дош бериб чидаб қилаётганига шукр қилсин”, деб ёзади Фейсбукнинг Амин Алиев исмли фойдаланувчиси.\nОзодлик Улуғбек Иноятовнинг ўқитувчилар ҳақида нега бундай деганига муносабат олиш учун, вазирликнинг матбуот хизмати билан боғланди.\nЎзини ҳатто таништиришни истамаган матбуот хизмати ходими ёки раҳбари, суҳбатдошининг Озодлик радиосидан қўнғироқ қилаётганини эшитганидан сўнг, гўшакни шарақлатиб жойига қўйди ва бошқа қўнғироқлар жавобсиз қолди.\nВазир ва ўринбосарларининг иш телефонлари эса жавоб бермади.\nСирдарё вилоятининг Оқ олтин туманида 38 йилдан буён ўқитувчилик қилиб келаётган Абдуманноб Эгамовнинг Озодликка айтишича, вазир ҳеч қачон оддий ўқитувчиларнинг ҳақиқий аҳволидан хабар олмаган:\n“Тўғри, ўқитувчининг фаоллиги бўлиши керак. Лекин бу фаоллик дарсдан ташқари ишларга эмас, таълимга қаратилиши керак. Нега, ўқитувчи ўз иши қолиб кўча супуриши, пахта териши керак? Ахир бошқа биров келиб, ўқитувчи ишини қилиб бермайдику. Бу вазир таълимнинг одами эмас. Мен икки марта учрашганман, таълим муаммолари хусусида. Икки марта ҳам алдаб жўнатган. Бирор марта вазирнинг ўзи мактабларга бориб, бир соат дарсда ўтириб кўрдими ёки бирор ўқитувчидан ҳолинг қандай деб сўрадими? Бунақасини эшитмаганман. Вазир, ўқитувчиларни ҳимоя қилиш ўрнига, уларни ҳокимларга "ма ол, ишлат" деб, қурбон қиляпти”, дейди Абдуманноб Эгамов.\nТошкент вилоятида яшайдиган, исми сир қолишини сўраган ўқитувчилардан бири, вазирнинг бу гаплари ўтган асрнинг 20 йилларини эслатиб юборганини айтади:\n“Ўтган асрнинг 20 йилларида ўқитувчилар ва саводи чиққан одамларни ҳукумат ана шундай тарғибот ишларига сафарбар қилар эди. Орадан юз йил ўтди, лекин ҳали ҳам ҳеч нарса ўзгармади. Вазир аслида, ўқитувчиларни маҳаллий ҳокимлар зуғумидан ҳимоя қилиши керак эди. Чунки, ҳокимлар ҳозир ўқитувчини одам ўрнида ҳам кўрмай қўйдику. Сайхунобод ҳокимининг пахтага кам одам чиқардинг деб, директорни қарсиллатиб урганидан вазирнинг хабари йўқми? Андижон ҳокимининг ўқитувчиларни “ифлос, шакал, тварь” деб ҳақорат қилганидан хабари йўқми? Мана, Ўзбекистон ТВси ҳам ўқитувчиларнинг мажбурий ишларга жалб қилинаётгани ҳақида бир неча кўрсатув берди. Вазирнинг бундан хабари йўқми? Биз, ўқитувчилар гоҳ пахтада, гоҳ чопиқда, гоҳ кўча супуриб юрганимиздан ҳурматли вазирнинг хабари йўқми? Хабари ҳам бор, билади ҳам. Лекин бу вазир ҳақ сўзни айтишдан қўрқади, чунки эски команданинг одами. Шундай одамлар раҳбар бўлиб тургани учун ҳам халқ таълимининг дабдаласи чиқиб ётибди”, дейди ўқитувчи.\nАйни пайтда, Ўзбекистон Халқ таълими вазирлиги ўқитувчиларга уй-жой ажратиб, уларни моддий ва маънавий қўллаб-қувватлаш бўйича махсус лойиҳа ишлаб чиқмоқда.\nЎзА хабарига кўра, лойиҳада устоз-мураббийларнинг шаъни, қадр-қиммати ва обрўсини қонуний ҳимоя қилиш ҳам кўзда тутилаяпти.\nЎтган йили пахта мавсумида Андижон, Фарғона, Наманган вилояти ҳокимлари ҳам пахта мавсумида ўқитувчиларни теримга чиқармаслик ҳақида ваъда берган бўлса-да, лекин тез орада бу ваъдаларини бузган ва ўқитувчилар пахта тергани жўнатилган эди.


Эридан ўч олиш мақсадида сунъий қотиллик уюштирган аёлнинг ўзи бир ўлимдан қолди\n10:12 / 27.07.2016\nГулнавоз (исм-шарифлар ўзгартирилган) кўпдан буён пойтахтда яшашни орзу қиларди. Кунларнинг бирида бу орзусини амалга оширди. Қизи Дилором билан бирга узоқ вилоятнинг биридан Тошкентга келишди. Ижарага уй топишди. Кейин ўзига мос иш ҳам топди.\nШундай қилиб Гулнавоз пойтахтда яшай бошлади. Бу орада у таниш-билишлар орттирди. Танишларининг орасидан Петросянни ёқтириб қолди ва улар норасмий турмуш қуриб, биргаликда Мирзо Улуғбек тумани Қорасу-4 даҳасидаги кўп қаватли уйларнинг бирида яшай бошлашди. Рус миллатига мансуб бу йигитнинг хурмача қилиқлари кейинроқ чиқа бошлади. Бунинг оқибатида улар тез-тез жанжаллашадиган бўлишди. Оилавий келишмовчиликлар келиб чиқди.\nГулнавоз ожиза бўлганлиги учун турмуш ўртоғи Петросянга кучи етмасди. Шунинг учун у хўжайнини қўрқитиш ва жазолаш учун ўзига нисбатан эрини қотиллик жинояти содир қилганликда айбламоқчи бўлиб, сунъий далилларни ўйлаб топди. Яхшигина режа ҳам тузди.\nРежага асосан у ўзи яшаб келаётган хонадонда бўлиб, соат тахминан 21:30 ларда уйига ташриф буюрган таниши Камолиддин Мираҳмедовга рус тилида хат ёзишни таклиф қилди ва қуйидаги хатни битди: “Петросян! Биз сен айтгандай қилдик. Эрталабгача қурийди. Қўнғироқ қилишнинг имкони бўлмади. Пулни топа олмадик. Келишилган жойда кўришамиз”, деган мазмунда хат ёздирди. Шундан сўнг Камолиддин уйига кетди.\nЭртаси куни кечки 20:30ларда аёл ўзини пешона ҳамда қорнининг ўнг томонига лезвия билан енгил тан жароҳати етказди. Сўнгра турмуш ўртоғи Петросян Артуров номига ўзига нисбатан қотиллик содир этилганлиги ҳақида ёзилган хат ва сочиқни ўзининг оғзига скотч билан ўради. Ўн уч ёшли қизи Дилоромни мажбурлаб, у ёрдамида қўлларини арқон билан боғлаттириб, уйда бўлган турникка ўзини осиб, жонига қасд қилди.\nҚизи Дилором онасининг бу ҳолатини кўриб қўрқиб кетди ва дарҳол қўшниларни ёрдамга чақирди. Қўшнилар уни бўйнидаги ипини кесиб, зудлик билан “Тез ёрдам”га қўнғироқ қилишди. Ўз вақтида кўрсатилган тиббий ёрдам натижасида Гулнавознинг ҳаёти сақлаб қолинди.\nАёл ўзини жабрдийдадек кўрсатиб, Мирзо Улуғбек туман ИИБга ариза билан мурожаат қилди.\nЖиноят содир бўлган куни кечқурун номаълум бир шахс эшиги очиқ бўлганлиги учун хонадонига кириб, турмуш ўртоғини сўраганлигини, сўнгра унга ўткир тиғли жисм билан тан-жароҳати етказганлигини, оғзини скотч билан боғлаб, қасддан ўлдириш мақсадида турникка осиб кетганлиги ҳақидаги ёлғон гапларни ИИБ ходимларига ёзиб берди.\n“Ёлғончининг гувоҳи ёнида юради”, деганларидек у ёлғон гапини тасдиқлаш учун қизи Дилоромни ҳам ИИБга олиб келди.\nАфсуски Гулнавознинг бу режаси иш бермади. Чунки алоҳида тергов давомида Дилором бор ҳақиқатни ошкор қилиб қўйди.\n“Ёлғончида ор бўлмас” деганларидек Гулнавоз режасининг чаппасига кетганлигини кўриб, дарҳол судга ариза билан мурожаат қилиб, унга нисбатан жиноят ишини амнистия тўғрисидаги қарорга мувофиқ тугатишини сўради.\nСудланувчи Гулнавоз Абдуҳакимованинг унга нисбатан жиноят ишини амнистия актига асосан тугатиш ҳақидаги аризаси қаноатлантирилди.\nЁлғоннинг умри қисқа, деб шунга айтсалар керак-да. Гулнавоз ёлғон гапириб, сунъий қотиллик уюштириб, ўзи бир ўлимдан қолди.


14:20 / 30.11.2017\nАҚШ президенти Дональд Трамп давлат қарзи мамлакатнинг аввалги президенти Барак Обама даврида икки баробар ортиб кетгани ҳақида эслатди. У бу ҳақда ўз твиттерида ёзган.\n«Собиқ президент Обама давлат қарзини атиги саккиз йилда оширгани ҳолда демократларнинг давлат қарзи ҳақидаги сўзларини эшитиш кулгили», деб ёзган Трамп.\nСентябрь ойида АҚШ давлат қарзи 20 триллион долларлик нуқтадан ўтгани маълум бўлганди. Ўшанда Трамп маблағлар олиш жараёнини янгидан бошлаш имконини берувчи қонунни имзолаганди. Унга кўра, қарзнинг янги лимити Конгрессда 2018-молиявий йил федерал бюджети устида иш борар экан, давлат муассасаларига 8 декабргача ишлаш имконини беради.\nБарак Обама президент бўлганида АҚШ давлат қарзи 10,6 триллион долларни ташкил қиларди.\nАйни вақтда АҚШнинг давлат қарзи ЯИМнинг 100 фоизини ташкил қилади ва бу Иккинчи жаҳон урушидан кейинги энг юқори кўрсаткич ҳисобланади.\nАҚШ конгрессининг бюджет бўйича бошқармаси тузган узоқ муддатли прогнозга кўра, 2047 йилга бориб АҚШнинг юридик ва жисмоний шахслар олдидаги қарзи мамлакат ялпи ички маҳсулотининг 150 фоизигача ошади.\nПрезидентликка келгач, Трамп ҳам камомадни оширишга хизмат қиладиган, йирик солиқ айирмалари ва мудофаа харажатларини ошириш каби бир қанча дастурларни эълон қилди. Бундан ташқари, у соғлиқни сақлаш ва ижтимоий ҳимоя дастурларини ўзгаришсиз қолдиришга ваъда берган. Солиқ сиёсати марказининг ҳисоб-китобларига кўра, Трамп томонидан тавсия этилган солиқ сиёсати кейинги 10 йил ичида давлат ташқи қарзининг 7,2 триллион долларга кўпайишига олиб келиши мумкин.\nДональд Трамп давлат қарзи Барак Обама


Бир оят тафсири: Аллоҳ қайтарганидан қайтинг!\nМоида сурасининг 3-оятида бундай дейилган: “Сизларга ўлимтик, қон, чўчқа гўшти, Аллоҳдан бошқанинг номи ила сўйилган, бўғилиб ўлган, уриб ўлдирилган, йиқилиб ўлган, сузиб ўлдирилган, йиртқич еган ҳайвонлар ҳаром қилинди. Фақат (ўлмай туриб) сўйиб олсангиз (ҳалол). Ва бутларга атаб сўйилган ҳайвонлар ҳам, чўплар ила фол очишингиз ҳам ҳаром қилинди. Бундай қилишингиз фосиқликдир… Ким гуноҳга мойил бўлмаган ҳолида очликда музтар бўлса, албатта, Аллоҳ мағфиратли ва раҳмлидир”.\nАллоҳ таоло бандаларига кўплаб неъматларни тановул қилишни ҳалол қилиб қўйган, барчасининг асли ҳалол. Модомики, ҳаром нарса аралашмаса, истеъмол қилинаверади. Инсон шахси ёки амалининг унга таъсири йўқ. Мисол учун, нонни олайлик. Унинг буғдойини ким эккан, ким ўрган, қандай янчилган ёки қандай қилиб нонга айлантирилган – буларнинг аҳамияти йўқ, ҳаммаси истеъмол қилинаверади. Аммо, гўшт маҳсулотлари ҳақида бундай деб бўлмайди. Чунки гўшт тирик ҳайвондан олинади. Тирик жониворни гўштга айлантириш жараёни ва ундаги ният ҳамда эътиқод унинг ҳалол ёки ҳаромга айланишига сабаб бўлади. Шунинг учун ҳам, бу жараёнга, яъни, тирик ҳайвонни гўштга айлантириш жараёнига шариатда алоҳида эътибор берилади. Бир қанча шартлар қўйилади. Ўша шартлар вужудга келгандагина ўша ҳайвон гўшти ҳалол ҳисобланиб, истеъмолига рухсат берилади. Бу шартларнинг бошида ҳайвоннинг жонини чиқариш пайтида унга жон берган Аллоҳ номини зикр қилиш туради. Бу иш қилинмаса, катта маънавий жиноят содир бўлган бўлади, шу сабабли унинг гўшти ҳаромга айланади.\nУшбу оятда гўшти ҳаромга айланиб қоладиган ҳайвонлардан бир неча тоифаси зикр этилган. Ўлимтик (ўзи ўлиб қолган ҳайвон), ҳайвон сўйилганда ундан оқадиган қон ва чўчқа гўшти шулар жумласидандир. Буларнинг ҳаром қилингани ҳикматлари, тиббий сирлари ҳақида «Бақара» сураси тафсирида батафсил сўз юритилган. «Аллоҳдан бошқанинг номи ила сўйилган» ҳайвон гўштининг ҳам ҳаром бўлиши, олдин айтганимиздек, унинг иймон тақозосига тўғри келмаганидандир, уни яратган ва унга жон берган Зот номини қўйиб, бошқанинг номи ила сўйилганидандир.\n«Бўғилиб ўлган» ҳайвон бўғилиш оқибатида ўлган бўлса, гўшти ҳаромдир. Унга ҳам Аллоҳнинг номи айтилмаган, ҳам қони ичига тарқаб, гўшт зарарли ҳолга келган бўлади. «Уриб ўлдирилган» ҳайвонда ҳам аввалги ҳолдаги ҳикмат туфайли ҳаромлик ҳукми бор. Бирор ҳайвонни тош, ёғоч ёки шунга ўхшаш нарсалар билан уриб ўлдирилган бўлса, унинг гўшти ҳаромга айланади. «Йиқилиб ўлган»га келсак, тоғданми, баланд жойданми йиқилиб ўлган ҳайвонларнинг гўшти ҳам ҳаром саналади.\n«Сузиб ўлдирилган» – икки ҳайвон бир-бири билан сузишсаю, бири ўлиб қолса, унинг гўшти ҳам ҳаромдир. «Йиртқич еган ҳайвон ҳаром қилинди». Яъни, бир йиртқич ҳайвон мазкур гўшти ҳалол ҳайвонга ҳужум қилиб еса, ўлдирса, ундан ортиб қолган гўшт ҳаром ҳисобланади. «Магар (ўлмай туриб) сўйиб олсангиз (ҳалол)» Мазкур ҳолатларга дучор бўлган ҳайвонлар ўлмай туриб сўйиб юборилса, гўшти ҳалол бўлади. «Бутларга атаб сўйилган ҳайвонлар ҳам».\nЖоҳилият даврида бутхоналарда хизмат қилувчи коҳинлар ҳузурида бир махсус идишда учта ёки еттита чўп турар эди. Уларга турли иборалар,\nжумладан, «Роббим буюрди» ёки «Роббим қайтарди» деган иборалар ёзилган бўларди. Бирор ишни қилиш ёки қилмасликда иккиланган одам коҳинга у-бу нарса бериб, фол очишни сўрарди. Шунда коҳин идишдаги чўпларни аралаштириб, фол очирувчига тутар, у идишдаги чўплардан бирини тортганда «Роббим буюрди» деб ёзилган чўп чиқса, ишни қилишга, «Роббим қайтарди» деб ёзилгани чиқса, ишни қилмасликка амр этар эди. Бошқа чўп чиқса, яна пул олиб, қайтадан фол очарди. Худди шу услуб қиморнинг бир турида ҳам қўлланар эди. Буларнинг ҳаммаси ҳаром қилинди. «Бундай қилишингиз фосиқликдир». Аллоҳ ҳаром қилган ишларни қилишингиз фосиқлик, яъни, дин амридан чиқишдир. Юқоридаги ҳукмларда айрим ҳолатлардаги гўштларнинг ҳаром экани таъкидланган эди. Охирги жумлада эса, истисно тариқасида музтарлик (заруратлик) ҳолатида ҳукм нима бўлиши ўргатилмоқда. Яъни, айтайлик, инсон очликдан музтар бўлди – қийин ҳолга тушиб қолди, егани овқати йўқ, фақат ҳаром қилинган гўштлар бор, холос. Булар ҳаром, деб улардан истеъмол қилмаса, ҳалок бўлади.\nНима қилиши керак? Мана шундай ҳолда, гуноҳга мойил бўлмаган ҳолда, яъни, ўзини ҳалокатдан сақлаб қоладиган миқдорда ўша ҳаром нарсадан истеъмол қилса, бўлади. Ночорликдан қилинган бу иш учун Аллоҳ уни маломат қилмайди, жазога тортмайди. Зотан, Аллоҳ мағфиратли ва раҳмли Зотдир.\n“Хадичаи кубро” аёл-қиз ўрта махсус\nДругие материалы в этой категории: « Энг умидбахш оятни биласизми?\tНамоздан сўнг Қуръон тиловати фазилати »


Дунë, 31 июл 2006\n14 декабр 2019, Тошкент вақти: 10:59\nдушанба 31 июл 2006\nЭронга муддат белгиланадиган бўляпти\nБМТ Хавфсизлик кенгашининг беш доимий аъзоси ва Германия Эроннинг уранни тўхтатиш ишларини тўхтатиши бўйича муддат белгилаш ҳақида БМТ резолюциясини қабул қилишга келишиб олди.\nЛиван жанубида уруш нега тўхтамаяпти?\nЛиван жанубида Исроил армияси ва Хизбуллоҳ жанггарилари ўртасида қуролли тўқнашувлар бошланганига икки ҳафтадан ошди. Юзага келган бўҳронни ҳал этишда дипломатик уринишлар давом этаётганига қарамай, урушнинг охири кўринмаяпти. Озодлик радиоси мухбири Жереми Бранстен бунинг сабабларини ўрганишга ҳаракат қилди.\nАҚШ ШҲТдан ортиқча хавотирланмайди\nАҚШ давлат котиби ёрдамчиси Стивен Манн мамлакат Конгресси олдидаги чиқишида Шанхай ҳамкорлик ташкилоти борасида ортиқча хавотирланмаса ҳам бўлиши ҳақида баёнот берди.\nНАТО Ливанга қўшин жўнатишга шошилмаяпти\nЛиван жанубида Исроил армияси ва “Ҳизбаллоҳ” жангарилари ўртасида тўқнашувлар авж олиб бораётган бир пайтда юзага келган бўҳронни ҳал этишда дипломатик уринишлар давом этмоқда.\nИроқ бош вазири Вашингтонда\nАҚШ президенти Жорж Бушнинг Ироқ бош вазири Нурий Комил ал-Маликий билан Оқ уйдаги музокаралари чоғида Бағдодда рўй бераётган мазҳабий тўқнашувларнинг олдини олишга қаратилган янги дастур, шунингдек, Ливанда юзага келган сўнгги вазият ва бошқа масалалар муҳокама қилинди.\nКремль раҳбарини зиёрат қилишга ўхшаб қолган саммит\nМДҲга аъзо мамлакатлар раҳбарларининг 21-22 июль кунлари Москвада ўтган норасмий саммити файзсиз тўйни эслатди. “Чақирилган меҳмонлар”нинг айримлари турли сабаблар билан “тўй”га келмади.\nБайрут яна бомбардимон қилинди\nЯқин Шарқда кескин вазият сақланиб қолмоқда. Сешанба куни Исроил ҳарбийлари 24 соатлик танаффусдан кейин Ливан пойтахти Байрут шаҳрини яна бомбардимон қила бошлади. Бунга Ливан жанубидаги Хибуллоҳ жанггариларининг Исроилга қарата ракеталар отгани сабаб бўлди.\nЕвропаликлар музокараларга бош қўшди\nФранция, Германия ҳамда Буюк Британиянинг махсус вакиллари Исроил ҳамда “Ҳизбаллоҳ” ўртасидаги можароларни дипломатик йўллар орқали ҳал этиш мақсадида Исроил расмийлари билан музокаралар бошлади.\nЯқин Шарқдаги вазият кескинлигича қолмоқда\nАйни пайтда жаҳон ҳамжамияти Исроил – Ливан можаросини ҳал қилиш учун дипломатик ҳаракатларни кучайтирмоқда.\nИсроил Ливанга ҳужумни кучайтираётир\nИсроил Ливан жанубида “Ҳизбаллоҳ” ҳаракатига қарши ҳаво ҳужумларини кенгайтирмоқда, шунингдек, Ливаннинг иқтисодий инфратузилмаларига ҳам зарбалар берилаётир.\nЕвропага такроран очилаётган “дарча”\nРоссияда саноати ривожланган 8 давлат саммитига тайёргарлик ишлари якунига етиб қолди.


Топ-клублар таркиби жорий ёзда қанчалик ўзгарди / CHAMPIONAT.asia\n11:44Суперлига-2020. Бугун Муборак ва Олмалиқда ўйинлар бор 0 11:43Olamsport: Исроил Мадримов тарозидан ўтди, Санжар реванш жангини ўтказди ва бошқа хабарлар 0 11:28Италия клуби 3 футболчисининг коронарусга чалинганини эълон қилди 5 11:04"Арсенал" 2018/19 йилги мавсумни зарар билан якунлаган 1 10:46Суперлига-2020. "Бунёдкор" Термизга йўл олди 5 10:20"Реал" ва Ла Лига Ухань клубини "Эль-Класико"га таклиф этди 7 10:06"Орзу қилиш бепул" ёхуд ёш "Килиан"ларга мактуб 4 09:45“Милан”га Кин керак 1 09:31“Челси” “Наполи” ҳимоячисини текинга қўлга киритмоқчи 2 09:11“Интер” ва “Милан” Лонгстафф учун курашади 0 08:50Чонг МЮни тарк этиб, “Ювентус”га ўтадими? Футболчи жавоб берди 2 08:48Европа Лигаси. "Зальцбург" - "Айнтрахт" 2:2 0 08:31Марко ван Бастен: “Роналдунинг Мессидан кучлироқ эканлигини айтадиганлар футболни тушунмайди” 33 08:20Бундеслига. "Дюссельдорф" - "Герта" 3:3 0 08:10Туркия Суперлигаси. "Аланяспор" - "Бешикташ" 1:2 0\nТоп-клублар таркиби жорий ёзда қанчалик ўзгарди\nТеглар : Эден АзарМатейс де ЛигтФренки Де Йонг\nЕвропада тез орада трансфер ойнаси ёпилади. Топ-клублар ҳозирда қандай кўринишга эга?\nЕвропада узоқ муддатли янгиланишлар ўз якунига етмоқда, Англияда эса трансфер ойнаси ёпилган. Янги мураббий, янги юлдузлар - кўп нарса ўзгарди. Агар сиз ёзда амалга оширилган трансферлардан бехабар бўлсангиз, кузда клубларни танимаслигингиз мумкин.\nҚуйида таркибларини кескин тарзда ўзгартирган жамоалар билан танишиб чиқинг.\nМадриддаги катта ислоҳотлар дарҳол икки жамоага таьсир қилди. "Атлетико"да сўнгги йиллардаги энг кучли ҳимоя чизиқларидан бири йўқ бўлди: Диего Годин, Фелипе Луис ва Хуанфран 8 йиллик фаолиятларидан сўнг жамоадан кетишди.\nЛукас Эрнандес 80 миллион евро эвазига "Бавария"га сотиб юборилди.\nШу муносабат билан "матрасчилар" таркибни жиддий равишда ўзгартирди, янги футболчилар учун таҳминан 260 миллион евро сарфлади. Биринчи ўйинида "Тоттенхем"дан сотиб олинган Киран Триппьер ва "Атлетико Паранаэнсе"дан харид қилинган Ренан Лодиларнинг ўйинига гувоҳ бўлдик. Кўрамиз, бутунлай янгиланган мудофаа ўзини қанчалик кўрсата олади. Шунингдек, "Атлетико" Антуан Гризманн учун тўланган 120 миллион евро эвазига "Бенфика"дан Жоао Фелишни сотиб олди. "Манчестер Сити"га ўтиб кетган Родри ўрнини "Реал"дан келган Маркос Льоренте эгаллади.\nКелганлар: Фелипе Монтеро, Маркос Льоренте, Ренан Лоди, Жоао Фелиш, Киран Триппьер, Марио Эрмосо, Иван Шапонич\nКетганлар: Лукас Эрнандес, Лусиано Вьетто, Желсон Мартинш, Антуан Гризманн, Диего Годин, Хуанфран, Родриго Эрнандес\nТуринда ҳам кўп ўзгаришлар юз берди. Ҳимоя чизиғи сезиларли равишда янгиланди: Жоржио Кьеллини, Андреа Бардзальи ва Леонардо Бонуччи учлиги энди бирга ўйнамайди. Бардзальи бутсаларини михга илди ва унинг ўрнига "Аякс"дан ҳарид қилинган ёш умидли ҳимоячи Маттеис Де Лигт марказий ҳимояни мустаҳкамлади. Голландияликка "Рома"дан келган Лука Пеллегрини шериклик қилади. "Бепул трансферлар қироли" Жанлуижи Буффонни жамоага қайтарди. Шунингдек, Аарон Рэмзи ва Адриен Рабьоларни олиб келишга муваффақ бўлишди. Уэльслик футболчига ҳафтасига 400 минг фунт ваьда қилинган.\nБуффонга Паоло Мальдини (647) рекордини янгилаш учун 8 та ўйин керак, бироқ Войцех Шеснини рақобатда енгиш қария учун осон бўлмайди.\nКелганлар: Маттейс де Лигт, Данило, Лука Пеллегрини, Мерих Демирал, Жанлуижи Буффон, Адриен Рабьо, Аарон Рэмзи\nКетганлар: Жоау Канселу, Мойзе Кин, Леонардо Спинаццола, Андреа Бардзальи\nТасаввур қилиш қийин, Арьен Роббен ва Франк Рибери яьни "абадий жуфтлик" клубни тарк этишди. Икковлон ўз умрининг ўн йилдан ортиғини жамоага бағишлади. Рибери коллекциясини тўққиз, Роббен эса саккизта соврин билан бойитди. Улар биргаликда 185 голни амалга оширишди.\nЭнди уларнинг ўрнини ёш ўйинчилар Коман ва Гнабри эгаллаши кутилмоқда. "Бавария"ни қайтадан қуриш керак: Ҳимояни Люка Эрнандес ва Бенжамин Павар ҳисобига кучайтиришди. Ушбу икки футболчи учун 100 млн. фунт сарфланди. Ҳужумни эса умидли форвардлардан бири Янн-Фите Арп мустаҳкамлади. Яна куни кеча "Барселона"дан Фелиппе Коутиньо бир йилга ижарага олингани ҳақида хабар берилди. Эҳтимол, Павар марказда Никлас Зюле билан ўйнар. Матс Хуммелс жамоани тарк этди, Хамес Родригес ҳам "Реал"га қайтди.\nКелганлар: Леон Даяку, Бенжамен Павар, Люка Эрнандес, Янн-Фите Арп, Фелиппе Коутиньо\nКетганлар: Матс Хуммелс, Рафинья, Хамес Родригес, Франк Рибери, Арьен Роббен\nПСЖда катта харидлар бўлмади ва таркиб деярли ўзгармай қолди. Жамоага учта кучли футболчи келиб қўшилди, лекин уларнинг орасида юлдузлар йўқ. Масалан, Андер Эррера французларга унчалик қимматга тушмади. Ҳимоя чизиғига "Боруссия"дан Абду Диалло сотиб олинди. Футболчи бу ерда Преснел Кимпембе, Маркиньос ва Тиаго Силва билан рақобатлашади.\nБарча Неймарнинг шов-шувли трансферини кутмоқда, аммо ҳозирча унинг кетиши амалга ошмаяпти. Лекин иқтидорли Жованни Ло Чельсо кетиши керак эди ва шундай ҳам бўлди.\nКелганлар: Идрисса Гейе, Абду Диалло, Пабло Сарабия, Андер Эррера\nКетганлар: Жованни Ло Челсо, Мусса Диаби, Кристофер Нкунку, Гжегож Криховяк, Кевин Трапп, Дани Алвес, Жанлуижи Буффон, Адриен Рабьо\n"Барселона" иккита катта трансферни амлга оширди: Антуан Гризманн ва Фрэнки де Йонг. Аммо муҳлислар бундан кўпроғини кутишганди. Масалан - Неймар.\nДе Йонг "Аякс"нинг Чемпионлар Лигасидаги ажойиб муваффақиятида муҳим рол ўйнади ва юлдузга айланди. "Барса" у учун 75 миллион евро тўлади. Каталонияликлар Фрэнки "янги Хави" бўлишига умид қилишмоқда.\nЯнгиланган "Барселона" қандай тактикада ўйнашини айтиш қийин. Валверде 4-4-2 ва 4-3-3 ни танлади. Гризманни ҳисобга олгандан, жамоа охирги схемадан фойдаланади. 4-4-2да Суарес асосий таркибдаги ўрнини ёқотишини билдиради, бу муаммо келтириб чиқариши мумкин.\nКелганлар: Антуан Гризманн, Фрэнки де Йонг, Хуниор Фирпо, Эмерсон Апаресидо, Марк Кукурелья, Нето\nКетганлар: Малком, Яспер Силлессен, Андре Гомеш, Пако Алькасер, Денис Суарес\nЗинедин Зидан раҳбариятдан янгиланган "Реал"ни талаб қилди ва бунга эришди. Бир йил олдин жамоани тарк этган мутахассис жамоага қайтиб, катта ислоҳотларни амалга оширди. Унинг клубдаги таьсири шунчалик кучлики, ҳатто президент Перес ҳам омадсиз мавсумдан сўнг Зиданга мурожаат қилишга мажбур бўлди.\nЖамоанинг асосий хариди Эден Азар бўлди. Бонусларни қўшиб ҳисоблаганда "Реал" Азар учун 140 миллион еврога тўлайди. Гарет Бейлда ўйин амалиёти бўйича муаммо юзага келиши эҳтимоли бор.\nНавбатдаги трансфер - якунланган мавсум "Айнтраҳт"да 48 ўйинда 27 та гол урган Лука Йович бўлди. "Реал"да у ўзгармас Бензема билан рақобатлашади.\nШунингдек, "қаймоқранглилар" "Порту"дан ҳимоячи Эдер Милитао ва "Лион" клубидан Ферлан Мендини сотиб олишди.\nКелганлар: Эден Азар, Лука Йович, Эдер Милитао, Ферлан Менди, Родриго Гоэс\nКетганлар: Матео Ковачич, Маркос Льоренте, Тео Эрнандес, Рауль де Томас\nКевин де Брюйне: “Ҳали ҳеч нарсага эришганимиз йўқ” 27\nЕЧЛ. "Реал Мадрид" - "Манчестер Сити" 1:2 16\nКарикатура: Бу "қироллик клуби" шифохонаси 11\n"100 миллионлик бемор" Азар борасидаги ҳолат сўроқ остида 21


БОСМА НАШРЛАРНИНГ МУАММОЛАРИ МУҲОКАМА ҚИЛИНДИ. ЭНДИ НИМА БЎЛАДИ? - ANDIJONNOMA.UZ\nБОСМА НАШРЛАРНИНГ МУАММОЛАРИ МУҲОКАМА ҚИЛИНДИ. ЭНДИ НИМА БЎЛАДИ?\nВилоят газетаси таҳририятида «Босма нашрлар: муаммо, ечим ва самара» мавзусида анжуман бўлиб ўтди.\nВилоят ҳокимлиги ташаббуси билан Ўзбекистон Журналистлари ижодий уюшмаси вилоят бўлими, “Андижоннома” ва “Андижанская правда” газеталари таҳририяти ҳамкорлигида ташкил этилган анжуманда вилоятдаги босма ОАВ вакиллари, журналистлар, соҳага қизиқувчи ёшлар иштирок этади.\nАнжуманда бугунги кунда босма нашрлар олдида турган муаммолар, туман, шаҳар ва тармоқ газеталарининг мазмуни, сифати ва ўқмишлилигини ошириш, таҳририятлар ҳамкорлигини мустаҳкамлаш, соҳадаги ютуқ ва муаммолар хусусида атрофлича сўз юритилди.\nАнжуманда “Янгиланиш, интилиш ва ҳамкорлик – юксалишга йўл”, “Босма нашрларнинг бугунги ҳолати таҳлили”, “Вилоятдаги босма нашрлар бугунги кун талабига жавоб берадими?” сингари мавзулардаги маърузалар доирасида нашрларнинг мазмун-моҳияти, сифати, муаммолари муҳокама қилинди.\nТажрибали журналистлар Қобилжон Асқаров, Тўлқин Сиддиқов, Нажмиддин Эргашев, Шефия Иманқулов соҳадаги муаммоларни бартараф этиш, таҳририятлар фаолияти самарадорлигини ошириш юзасидан ўзларининг тавсия ва маслаҳатларини берди.\nИштирокчилар томонидан маърузалар, оммавий ахборот воситаларининг жамият ижтимоий-сиёсий ҳаётидаги роли ва иштирокини кучайтириш, ўзаро ҳамкорлигини мустаҳкамлаш, материаллар сифатини яхшилаш, обуна жараёни, нашрлар сайтларини яратиш, телеграмм, фейсбук каналлари орқали ёритиб бориш бўйича таклиф, фикр ва мулоҳазалар билдирилди.\n- Бугунги кунда оммавий ахборот воситалари, айниқса, босма нашрлар ўта оғир даврни бошидан ўтказмоқда, - дейди “Андижон тонги” газетаси муҳаррири Махпурахон Ортиқова. – Жумладан, Андижонда деярли барча босма нашрлар мунтазам чоп этилмаяпти, таҳририятлар қатор муаммолар гирдобига тушиб қолган. Юзага келган ушбу ҳолатни бартараф этиш учун энг аввало, журналистларнинг ўзлари ҳаракат қилиши, газета саҳифаларида танқидий-таҳлилий материаллар кўпроқ чоп этилиши, одамларни қийнаётган муаммоларни кенг жамоатчиликка етказиб беришда фаол бўлиши, бир сўз билан айтганда, газетхонлар ишончи ва ҳурматини қозониши, қолаверса, газеталар муассислари, шу соҳага мутасаддилар, зиёлилар босма нашрларни қўллаб-қувватлаши муҳимдир. Ёш, малакали кадрларни тайёрлаш масаласи ҳам эътибордан четда қолмаслиги лозим.\nАнжуман иштирокчиларнинг касбий билим ва маҳоратларини оширишга, ўзаро тажриба алмашишга ёрдам бериш билан бирга, соҳадаги муаммоларни бартараф этиш юзасидан фикр алмашиш имконини берди.


протез-ортопедия буюмлари ва реабилитация техник воситалари билан бепул таъминланиш ҳуқуқига эга?\n— пенсия ёшидаги муҳтож шахслар;\n— 16 ёшгача бўлган ногиронлиги бор болалар;\n— 16 ёшдаги ва ундан катта ёшдаги ногиронлиги бўлган шахслар.\nЙЎЛ-ПАТРУЛЬ ХИЗМАТИ ХОДИМИНИ\nаудио, фото ва видео қурилмаларидан фойдаланиб овозини ёзиб олиш ёки тасвирга олиш мумкинми?\nИнтизомий жазонинг амал қилиш муддати жазо қўлланилган кундан бошлаб бир йилдан ошиб кетиши мумкин эмас. Агар ходим шу муддат ичида яна интизомий жазога тортилмаса, у интизомий жазо олмаган, деб ҳисобланади.\nИнтизомий жазони қўллаган иш берувчи ўз ташаббуси билан, ходимнинг илтимосига биноан, меҳнат жамоаси ёки ходимнинг бевосита раҳбари илтимосномасига кўра, жазони бир йил ўтмасдан олдин ҳам олиб ташлашга ҳақли.\nЧЕТ ЭЛДА ЎҚИШ ДАВРИ\nпенсия тайинлашда иш стажига қўшиб ҳисобланади\nФуқароларнинг олий таълим муассасаларида, стажёр-тадқиқотчи-изланувчилар институтида, катта илмий ходим-изланувчилар институтида, таянч докторантурада, докторантурада ва клиник ординатурада кундузги ўқиш даври, шу жумладан, чет элда ўқиш даври пенсия тайинлашда иш стажига қўшиб ҳисобланади.\nбир ой муддат ичида амалга оширилиши лозим


19 май 2021, Тошкент вақти: 05:02\nЖорий ҳафта бошида гриппнинг барча турларига қарши кураша оладиган иммун ҳужайралари аниқлангани эълон қилинди. Ушбу кашфиёт касалликнинг барча турига қарши кураша оладиган универсал вакцина ишлаб чиқарилишига олиб келиши мумкин.\nЖаҳон соғлиқни сақлаш ташкилоти маълумотларига кўра, дунё бўйлаб ҳар йили юз минглаб одам грипп инфекциясидан ҳалок бўлади.\nГрипп вируслари тез-тез мутация бўлиб тургани учун вакциналарни мунтазам равишда янгилаб туриш керак.\nАвстралиялик олимлар синовлар давомида жаҳон аҳолисининг ярмида кузатиладиган “қотил” Т ҳужайралар барча кенг тарқалган грипп турларига қарши самарали курашгани аниқланганини маълум қилишди.\nЭндиликда ушбу ҳужайралар ёрдамида ҳар йили ўзгартириш шарт бўлмаган универсал вакцина тайёрлаш мумкин.\nТ ҳужайралар оқ қон ҳужайраларининг бир тури бўлиб, улар мунтазам равишда танадаги анормал жараёнларни ва инфекцияларни излайди. Улар инсон танаси турли бактерия ва вирусларга қарши курашишида муҳим роль ўйнайди.\nБу ҳужайраларнинг ўзгача жиҳати шундаки, улар инфекция тушган бошқа ҳужайраларини нишонга олиб, уларни ўлдира олади.\nМельбурн университети тадқиқотчиси Мариос Кутсакос ва унинг ҳамкасблари спектрометрия ёрдамида вируснинг барча турларида учрайдиган қисмларини аниқлашган. Натижада Т ҳужайралар гриппнинг A, B ва C турларига қарши кураша олиши аниқланган.\nГрипп кекса ёшдагилар, болалар иммун тизими шикастланганлар ҳамда касалликка қарши иммун реакциясига эга бўлмаган айрим этник гуруҳлар учун айниқса хавфлидир.\nТадқиқот муаллифлари ўз кашфиётларини патентлагани хабар қилинди.\nХитой ўз тарихида илк маротаба Марсга космик кема қўндирди\nИлон Маск Аспергер синдромидан азият чекишини тан олди ва “Dogecoin” ҳақида ҳазил қилди


Мамлакатимизда соғлиқни сақлаш тизмига барча соҳалар каби, керак бўлса, биринчи галдаги масала сифатида алоҳида эътибор қаратилмоқда. Буни Ўзбекистон Республикаси Президентининг охирги икки йилда соҳани ислоҳ қилишга қаратилган 50 та фармони, қарор ва фармойишлари, Вазирлар Маҳкамасининг 75 та қарори қабул қилинганида ҳам кўриш мумкин. Шу билан бирга, мазкур соҳага давлат бюджетидан ажратилаётган маблағлар ҳам йил сайин ошиб бормоқда. Мисол учун, 2018 йилда 9,6 трлн. сўм маблағ мазкур тизимга йўналтирилди. Бу эса, 2017 йилга нисбатан қарийб 3 трлн. сўмга кўпдир. Яна бир аҳамиятли жиҳати, дори воситалари ва тиббий буюмлар учун 2018 йилда 2016 йилга нисбатан 4 баробардан ортиқ маблағ ажратилди.\nДавлатимиз раҳбари Шавкат Мирзиёев ҳузурида республика соғлиқни сақлаш тизимидаги ислоҳотлар натижадорлигига ва мавжуд муаммоларни бартараф этишга бағишланган бир неча маротаба йиғилишлар ўтказилди. Улардан бири жорий йилнинг 9 ноябрь куни бўлиб ўтди ва унда кўрилаётган амалий чораларга қарамасдан, соҳада кўплаб муаммолар сақланиб қолинаётгани таъкидланиб, уларнинг ечимлари бўйича аниқ кўрсатмалар берилди.\nМаълумки, Олий Мажлис Қонунчилик палатаси Соғлиқни сақлаш соҳасига масъул этиб белгиланган. Депутатларимиз томонидан ҳудудларда ўтказилаётган ўрганишлар давомида кўплаб масалаларни жойида ҳал этишга, тизимли масалаларни эса, қонун ҳужжатларига тегишли ўзгартишлар киритиш орқали ечим топишга ҳаракат қилишмоқда. Шу билан бирга, ўрганишларда аниқланган айрим масалаларнинг ҳал этилиши бир мунча чўзилмоқда. Бу аксарият ҳолларда соҳага ажратилаётган маблағлар билан боғлиқдир.\nГап шундаки, фракция аъзоларининг жойлардаги ўрганишлари давомида айрим тиббиёт муассасаларида қаттиқ ва юмшоқ мебелларнинг эскиргани ёки етишмаслиги, шу билан бирга, даволанаётган беморларнинг чойшаблари йилда камида уч марта янгисига алмаштирилиши ўрнига бир марта янгиланаётгани ёки йўқлиги каби масалалар аниқланган. Мазкур масала юзасидан депутатларимиз томонидан мутасаддиларга бир неча бор қилинган мурожаатлар жавобсиз қолаётган эди.\nЎтган бир ҳафта мобайнида парламент қуйи палатасидаги сиёсий партиялар фракциялари, шунингдек, қўмиталари йиғилишларида Ўзбекистон Республикасининг 2019 йилги Давлат бюджети, давлат мақсадли жамғармаларининг бюджетлари ҳамда солиқ ва бюджет сиёсатининг асосий йўналишлари депутатлар томонидан кенг муҳокама қилинди.\nЮқоридаги масала ЎзЛиДеП фракцияси йиғилишидаги муҳокамалар чоғида депутатлар томонидан молия вазирлигига таклиф сифатида киритилган эди. Олий Мажлис Қонунчилик палатасининг 17 ноябр куни 2019 йилги Давлат бюджети, давлат мақсадли жамғармаларининг бюджетлари ҳамда солиқ ва бюджет сиёсатининг асосий йўналишлари муҳокамасига бағишлаб ўтказилган мажлисида Ўзбекистон Республикаси Молия вазири томонидан фракциямиз аъзоларининг билдирган таклифи инобатга олингани, 2019 йил Бюджетномасида тиббиёт муассасаларида қаттиқ ва юмшоқ мебеллар, чойшаблар учун режалаштирилаётган 30 млрд. сўм маблағга қўшимча 75 млрд. сўм, жами 105 млрд. сўм маблағ ажратилиши маълум қилинди.\nҲукуматимиз томонидан киритилган 2019 йилги Бюджетнома лойиҳасида фракциямиз томонидан билдирилган таклифлар ўз аксини топгани ва бу партиямизнинг устувор мақсад ва вазифаларига тўла мос келишини инобатга олган ҳолда, депутатларимиз томонидан 2019 йилги Бюджетнома тўлиқ қўллаб-қувватланди.\nКўришлар сони: 3249


28.07.20 15:22\tmsk\nЎзбекистонлик шифокорлар тузалган беморни кузатмоқдалар . @koronavirusinfouz телеграм-канали фотосурати\nОсиё тараққиёт банки, Халқаро валюта жамғармаси ва Жаҳон банкининг коронавирусга қарши кураш учун Ўзбекистонга берган кредитлари миқдори $1 млрд.дан ошди.\nМолия вазирлиги Давлат ички ва ташқи қарз департаменти директори Жасур Қаршибоевнинг таъкидлашича, Осиё тараққиёт банки бюджетни қўллаб-қувватлаш учун $500 млн имтиёзли кредитни 15 йил муддатга 0,84% ўзгарувчан ставкада берган.\nХалқаро валюта жамғармаси томонидан республика иқтисодиётига коронавирус пандемиясининг салбий таъсирини камайтириш мақсадида 375 млн. АҚШ доллари эквивалентида кредит маблағлари ажратилган. Имтиёзли кредитлар ўз ичига 10 йил муддатга (шундан, 5 йил имтиёзли давр) 125 млн. АҚШ долларига тенг фоизсиз тезкор кредитлаш линияси ва 5 йил муддатга (шундан, 3 йил имтиёзли давр) 250 млн. АҚШ доллари 1,05% ўзгарувчан ставкадаги тезкор молиялаштириш инструментини олади.\nЖаҳон банки томонидан Ислоҳотларни қўллаб-қувватлаш лойиҳаси юзасидан қўшимча молиялаштириш сифатида 200 млн. доллар миқдоридаги имтиёзли кредит 30 йил муддатга (шундан, 5 йил имтиёзли давр) 1,2% ўзгарувчан ставкада ажратган.\nҚаршибоев халқаро молия институтларидан жалб қилинган қарзлар Инқирозга қарши курашиш жамғармасига юборилганини айтди. Давлат бюджети Бош бошқармаси бошлиғининг биринчи ўринбосари Шерзод Мухамедовга кўра, Инқирозга қарши курашиш жамғармасидан пандемия шароитида вужудга келган муаммоларни хал қилишга Жамғарма маблағлари ҳисобидан жами 6,5 трлн сўм ($637,2 млн) маблағлар сарфланган. Молия вазирлиги Инқирозга қарши курашиш жамғармаси томонидан сарфланган маблағлар инфографикасини берган.\nЖумладан, коронавирус касаллиги билан курашиш тадбирларига 1 трлн сўмлик ($98 млн) ҳаражатлар амалга оширилган. Булар тўғридан-тўғри карантиндаги фуқароларни сақлаш ва шифохоналарда даволанаётган касалларга, шунингдек, тиббий жихозлар сотиб олиш билан боғлиқ харажатларга сарфланган.\nҚурилиш ва реконструкция қилиш ишлари учун сарфланган 2,5 трлн. сўмлик ($245 млн) маблағлар мамлакатда талабни рағбатлантириб, иқтисодиётни барқарорлаштиришга ёрдам беради.\nШу билан бирга, иқтисодиёт тармоқларини қўллаб-қувватлаш учун 2,3 трлн.сўм ($225 млн) маблағ ажратилган ва бу маблағлар пандемия даврида йирик саноат ҳамда хизмат кўрсатиш корхоналарида ишловчи ходимларни биринчи даражали тўловларини қоплаш учун ажратилган.\nШунингдек, ижтимоий ҳимоя тадбирлари учун жами 640 млрд. сўм маблағ сарфланган. Мазкур маблағлар ахолини ижтимоий ҳимояга мухтож қатламларига моддий ёрдам беришга, шунингдек, фуқароларнинг томорқаларига экин экишга қилинган харажатларини бир қисмини субсидиялашга, ишсиз бўлган фуқароларни вақтинчалик жамоат ишларига жалб қилиш орқали даромад олишига кўмак беришга, кам таъминланган хотин қизларни моддий қўллаб қувватлашга сарфланган.\n19 март куни президент Шавкат Мирзиёев фармони билан республика Молия вазирлиги ҳузурида 10 трлн сўм ($1 млрд 51 млн) маблағга эга Инқирозга қарши курашиш жамғармаси ташкил этилди. Жамғарма маблағлари аввало коронавирус инфекцияси тарқалишини олдини олиш, шунингдек тадбиркорларни қўллаб-қувватлаш ва аҳолига ижтимоий ёрдам бериш учун сарфланиши кўзланганди. Ўшанда жамғарма ва давлат бюджетини қувватлаб туриш учун ҳукумат 2020 йили халқаро молия институтлари ва бошқа манбалардан $1 млрд қарз олишини маъулм қилганди. Апрель ойида Бош вазир ўринбосари Жамшид Қўчқоров ҳукумат халқаро молия тизимларидан жами $1,6 млрд.дан ортиқ кредит олишга келишиб олганини маълум қилди


“Женоа” Шомуродовга Украинадан рақобатчи олиб келмоқда — Бизга қўшилинг: ???? https://t.me/joinchat/AAAAADwt0NGCRoONT4f1_Q. Новости Киева (вчера, сегодня, сейчас) от News-Life (официальный сайт Ньюс-Лайф)\n“Женоа” Шомуродовга Украинадан рақобатчи олиб келмоқда — Бизга қўшилинг: ???? https://t.me/joinchat/AAAAADwt0NGCRoONT4f1_Q\nЕвропа кучли бешлик жамоалари келаси мавсумга тайёргарлик кўрмоқда. Аксарият клублар олдидаги вазифасидан келиб чиқиб, таркибни кучайтиришга, трансферлардан фойда олишга, ўзларига керакли бўлган футболчиларни топишга ҳаракат қилмоқда. Элдор Шомуродов тўп тепаётган “Женоа” ҳам келаси мавсумда аввалгисидан яхшироқ натижа қайд этишни мақсад қилган. Маълумки, ўтган чемпионатда асосан А Сериядаги жойини сақлаб қолиш учун курашган “Женоа” 10 та ғалаба, 12 та дуранг ва 16 та мағлубият қайд этиб, жами 42 очко билан 11-ўринни эгаллаган ва вазифани уддалаган эди. Давиде Баллардини шогирдларининг янги чемпионатдаги энг асосий вазифаси ўзгармайди, яъни жамоа юқори лигада иштирок этиш ҳуқуқини яна сақлаб қолиши керак бўлади. Бироқ, генуяликлар ўйин сифатини оширган ҳолда янада юқорироқ поғоналар, ҳатто Еврокубоклар йўлланмаси учун курашиши мумкин. Чунки А Серияда кучли еттиликка кирган жамоалар халқаро мусобақаларда қатнашади. Ана шу мақсадлар сари курашиши кутилаётган “Женоа” клуб раҳбарияти таркибни кучайтиришга қаратилган бир неча трансферларни амалга оширишни режалаштирмоқда. Хусусан, Киевнинг “Динамо” жамоасидан Владимир Супряга Генуяга таклиф этилади. Украиналик ҳужумчи анчадан бери Италия клублари нишонида турибди. Киевликлар бир йил олдин 21 ёшли ҳужумчи учун 10 миллион евро таклиф қилган “Болонья”га уни сотмаган эди. Бу йил эса, истеъдодли футболчига генуяликлардан ташқари “Торино” ҳам жиддий қизиқиш билдирмоқда. Владислав Супряга якунланган мавсумда “Динамо Киев” таркибида барча турнирларда 31 та учрашув ўтказиб, рақиблар дарвозасини уч маротаба ишғол қилди ва жамоадошларига беш марта голли пас оширди. Киевликлар билан бирга Украина чемпионати, мамлакат кубоги ва Суперкубогини қўлга киритди. Умуман олганда, ҳужум “Женоа”нинг рақобат катта бўлган энг кучли чизиғи ҳисобланади. Асосий таркибга кириш учун ўзбекистонлик Элдор Шомуродов, македониялик Горан Пандев, италиялик Жанлука Скамакка, Маттиа Дестро, хорватиялик Марко Пьяцца ўзаро рақобатлашмоқда. Уларнинг аксарияти ўз мамлакатлари терма жамоаларида тўп тепмоқда. Супряга “Женоа”га келган тақдирда ҳам ўзини кўрсатиши учун ўзидан тажрибали бўлган шу ҳужумчиларни рақобатда енгиши талаб этилади. “Женоа” раҳбарияти Элдор Шомуродовнинг муваффақиятли ўйинларини инобатга олган ҳолда, ўзбек футболига эътибор қарата бошлагинини алоҳида таъкидлаш лозим. Генуяликлар “Пахтакор”нинг истеъдодли ҳимоячиси Иброҳимхалил Йўлдошевга қизиқаётгани ва тошкентликлар билан музокарага киришгани ҳақида хабар берилган эди. Бу хабарни 20 ёшли футболчимиз ҳамкорлик қилаётган Россиянинг ProSportsManagement агентлик компанияси мутахассиси Қаҳҳор Мўминов ҳам тасдиқлади. Бундан ташқари, бу агент Иброҳимхалил Йўлдошевга бошқа жамоалардан ҳам аниқ чорловлар бўлаётгани ва “Женоа” ўзбек футболчисини қўлга кирита олмаслиги мумкинлигини ҳам қўшимча қилган эди. Шу ўринда, ProSportsManagement агентлик компанияси Элдор Шомуродовнинг “Ростов”га ва “Женоа”га трансферларини амалга оширган ташкилот ҳисобланишини ҳам айтиб ўтиш жоиз. Ўз навбатида, Элдор Шомуродовга “Ювентус” ва “Рома”дан қизиқиш бўлаётгани ҳақида ҳам маълумотлар тарқатилмоқда. Бироқ, “Женоа” раҳбарияти ўзбек ҳужумчисини ёзги трансферлар вақтида қўйиб юбормасликка қарор қилган. Улар келаси мавсумда ҳам легионеримиз хизматидан фойдаланмоқчи. Улар Италия футболига мослашиб олганидан кейин чемпионат охирида тўпурарлик маҳоратини намойиш қилган Шомуродов янги мавсумда ҳам ўзини кўрсата олишига ва унинг трансфер нархи сезиларли даражада ортишига ишонч билдирмоқда. Хулоса ўрнида айтиш керакки, Европа клубларининг даражасидан қатъи назар ўзбекистонлик чарм тўп усталарига эътибор қаратаётганини ижобий баҳолаш керак. Кучли чемпионатларга қанча кўп футболчи чиқарсак, терма жамоамиз фойдасига ишлайди. Миллий чемпионат ва Осиё футболидаги ўйинчилардан таркиб топган терма жамоамиз билан мундиалга чиқа олмаслигимизни вақт бир неча маротаба кўрсатиб қўйди.\nУкраинские депутаты предложили лишать гражданства за российский паспорт Украина считает предложения России о сохранении транзита дискриминационными Олимпиада: онлайн-трансляция 2-го игрового дня В Киеве за прошедшие сутки выявили почти 200 новых случаев заболевания COVID-19


ТАВАССУЛ БОРАСИДА СОХТА САЛАФИЙЛАРГА РАДДИЯЛАР – .:: Xadicha.uz\nСохта салафийларнинг тавассул борасидаги тор қарашлари Қуръон, сунна, аҳли сунна ва жамоанинг жумҳур уламоларининг қарашларига зиддир.\nТавассул – бу Аллоҳга яқинлашиш мақсадида ўртага бирор воситани қўйиб, Унинг даргоҳига васила қилмоқ, демакдир. Васила сифатида гоҳида қилинадиган солиҳ амаллар, Аллоҳ учун бажарилган тоат-ибодатлар Парвардигорнинг даргоҳига яқинлаштирувчи кучли восита бўлса, баъзан эса Аллоҳ наздида юксак мартабага эга бўлган обрў-эътиборли солиҳ бандалар Яратган ҳузурида восита ва васила бўладилар.\nИслом динида ҳар бир амалнинг тартиб-қоидаси бўлганидек, тавассулнинг ҳам ўзига хос қатъий қоидалари мавжуд.\nБиринчидан, тавассул қилишда талаб ва эҳтиёж Пайғамбар (алайҳис-салом) ёки қайсидир пирдан сўралмайди. Айниқса, ўтиб кетган авлиёлар, улуғ зотлар қабрига бориб улардан фарзанд, бахту саодат сўраш каби ҳолатлар тўғри эмас. Балки уларнинг ҳаққига дуо қилиш ва уларнинг сабабидан дуолар ижобатини Аллоҳдан сўраш тавассул борасидаги тўғри йўлдир.\nИккинчидан, васила қилинаётган шахс сабабидан дуонинг Аллоҳ томонидан ижобат бўлишига умид қилинади. Шунингдек, васила қилувчи шахс дуонинг қабули Аллоҳнинг иродасига боғлиқ экани, у тавассулсиз ҳам қабул бўлиши ва тавассул билан ҳам ижобат бўлмаслигини англаб етиши зарур. Лекин шуни унутмаслик керакки, диний кўрсатмаларга мувофиқ тарзда тавассул қилиб, Аллоҳдан бирор нарса сўралганда унинг ижобати осонроқ бўлишини уламолар таъкидлаганлар.\nШунинг учун ҳам ислом динида тавассул қилиш яхши амаллардан саналади ҳамда Қуръони карим ва ҳадиси шарифларда бунга оид кўрсатмалар мавжуд. Жумладан, «Моида» сурасининг 35-оятида: «Эй имон келтирганлар! Аллоҳдан қўрқингиз ва Унга (яқинлаштирувчи савобли ишлардан) васила (восита)излангиз ҳамда Унинг йўли (тоати)да жидду жаҳд қилингиз, токи (охиратда) нажот топгайсиз!» – дейилади.\nТавассул борасида сўз юритган уламоларимиз бу оят шахслар ва амалларни васила қилиш мумкинлигини ўз ичига олади, деб таъкидлайдилар. Шариатдаги тавассулда ҳам зеҳнга биринчи келадигани шахс ва амални ўртага қўйишдир. Бунда тирик ва ўликни ажратиш фикри фақат руҳларнинг йўқ бўлиб кетишига эътиқод қилувчилардан чиқиши мумкин.\nОят умумийлиги шахсларни ҳам қамраб олиши қуруқ фикр ёки луғавий маънонинг ўзигина эмас, балки бу динимизнинг мўътабар шахслари, жумладан, Умар (р.а.)дан ҳам ривоят қилинган. У киши ёмғир сўрашда Пайғамбар (алайҳис-салом)нинг амакилари Аббос (р.а.) билан тавассул қилганлар. Бу Аллоҳ таолога васила қилишнинг бир кўринишидир.\nҚуръони каримнинг «Нисо» сураси 64-оятида ҳам: «…Агар улар ўзларига зулм қилгач, дарҳол Сизга келишиб, Аллоҳдан кечирим сўраганларида ва Пайғамбар ҳам улар учун кечирим сўраганда, Аллоҳни кечирувчи ва раҳм-шафқатли эканини билган бўлур эдилар», дейилади. Уламолар бу оят ҳам Расулуллоҳ (алайҳис-салом)ни мағфират сўраш учун ҳаётликларида ҳам, вафотларидан кейин ҳам васила қилишнинг жоизлигига далил, деб ҳисоблаганлар.\nЖумладан, Ибн Касир ушбу оят тафсирида салафи солиҳлардан бўлган Утбийдан қуйидаги ҳикояни нақл қилади: «Пайғамбар (алайҳис-салом) қабрлари ёнида ўтирган эдим, бир аъробий келиб: «Ассалому алайка, ё Расулаллоҳ, Аллоҳ таолонинг «…Агар улар ўзларига зулм қилгач, дарҳол Сизга келишиб, Аллоҳдан кечирим сўраганларида ва Пайғамбар ҳам улар учун кечирим сўраганда, Аллоҳни кечирувчи ва раҳм-шафқатли эканини билган бўлур эдилар» (Нисо, 64), деганини эшитдим ва гуноҳимга мағфират сўраб, Раббимга шафоатчи бўлишингизни сўраб келдим», деб, шундай шеър айтди:\nЭй, ерга мадфунларнинг энг афзали,\nСиз сабабли еру қирлар топди иззат.\nСизга маскан қабрга жоним фидо,\nУнда бордир иффат, саховату ҳурмат.\nСўнг аъробий кетди. Кўзим илиниб, тушимда Пайғамбар (алайҳис-салом)ни кўрдим. У зот: «Эй Утбий, аъробийнинг орқасидан бориб, уни Аллоҳ мағфират қилганини айт», дедилар».\nТаассуфки, бугунги кунда айрим шахслар томонидан исломга оид бир қанча тушунчаларда ихтилофлар келтириб чиқарилаётгани маълум. Ана шундай ихтилофли ва тортишувли масалалардан бири бу тавассул масаласидир. Энг ачинарлиси шундаки, бу тортишувлар кўп ҳолларда тавассул қилувчини ширкда айблаш, керак бўлса, унинг қонию молига тажовуз қилишни ҳалол санаш билан якун топмоқда. Шу каби тортишувларга зўр бериб киришаётган тоифалардан бири бу сохта салафийлардир. Улар масалага жуда тор ёндашган ҳолда бу борада келган оят ва ҳадисларни ўз фикрларини асослаш йўлида талқин этишга ҳаракат қилишмоқда.\nУламолар наздида тавассулнинг бир қанча турлари айтиб ўтилган. Жумладан, солиҳ амалларни васила қилиш, Пайғамбар ва солиҳ зотларни васила қилиш, солиҳ бандалардан дуо сўраш ва бошқалар.\nСолиҳ амалларни восита қилиш масаласида аҳли сунна ва жамоа мазҳабларида умумийлик бор, яъни тавассулни ширк деб атаётган тоифа вакиллари ҳам бу хилдаги василани қабул қиладилар. Бу борада Ибн Умар (р.а.)нинг Пайғамбар (алайҳис-салом)дан ривоят қилган машҳур ҳадис кучли далил сифатида келтирилади. Унда айтилишича, уч нафар киши ёмғирдан сақланиш учун тоғдаги ғорга кириб оладилар ва тоғдан бир харсанг тош тушиб, чиқиш йўлини тўсиб қўяди. Шунда улар ғордан чиқиш учун холис Аллоҳ йўлида қилган солиҳ амалларини васила қилиб, Яратганга дуо қиладилар. Натижада ғор оғзи очилиб, улар эркинликка чиқадилар. Бу ривоят солиҳ амалларни васила қилиш мумкин эканига инкор этиб бўлмайдиган далил ҳисобланади.\nПайғамбар ва солиҳ зотларни васила қилиш масаласида эса турли ихтилоф ва тортишувлар авж олган. Бу борада етиб келган саҳиҳ ҳадисларда васила қилишга оид масалага далолат қилувчи кўрсатмалар мавжуд. Жумладан, Термизий, Насоий, Ибн Можа ва Аҳмад ибн Ҳанбал (р.а.) Усмон ибн Ҳаниф (р.а.)дан ривоят қилган ҳадиси шарифда тавассулга оид масалалар анчайин ойдинлашади. Ҳанафий мазҳаби уламолари айнан шу ҳадисни Пайғамбар (алайҳис-салом) ва солиҳ зотлар билан Аллоҳга тавассул қилиш мумкин эканига далил сифатида келтирадилар. Аммо бу турдаги тавассулни ширк, деб атаётган тоифа вакиллари ҳам айни шу ҳадис ва бошқа далиллар асосида ўз фикрларини исботлашга уринадилар. Уларнинг фикрича, ҳадисда келтирилаётган масаланинг моҳияти ўзгача. Келинг, ҳадиснинг моҳиятига бир оз тўхталиб ўтайлик.\nБир кўзи ожиз мусулмон Пайғамбар (алайҳис-салом) ҳузурларига келиб, кўзи кўрмаслигидан қийналаётгани ва бу дарднинг шифоси учун дуо қилишларини сўради. Муҳаммад (алайҳис-салом) эса, унга икки хил йўлни таклиф қилдилар, яъни шифо ёки Аллоҳнинг тақдирига сабр қилиб кун кечириш. Агар иккинчи йўлга рози бўлса, унга катта ажр бўлишини ҳам айтиб ўтдилар. Албатта, кўзи ожиз кишининг икки йўлдан бирини танлаши ихтиёрий, яъни мубоҳ амал эди. Шу боис у шифо йўлини танлади. Шунда Пайғамбар (алайҳис-салом) унга чиройли таҳорат олиб, икки ракъат намоз ўқишга ва «Эй Аллоҳим, албатта Сендан сўрайман ва Сенга, пайғамбаринг, раҳмат пайғамбари – Муҳаммаднинг сабаби билан юзланаман. Эй Муҳаммад, албатта сенинг сабабинг билан Раббимга эҳтиёжим қондирилиши учун юзланаман. Эй Аллоҳим, уни менга шафоатчи қилгин», деб дуо қилишга амр қилдилар. Айтилганларни бажаргач, ўша кишининг кўзи кўра бошлади.\nБу ҳадисни Пайғамбар (алайҳис-салом) ва солиҳ зотлар билан тавассул қилиш мумкин эканига далил қилиб келтирувчи уламоларнинг айтишича, кўзи ожиз киши муроди ҳосил бўлиши учун Муҳаммад (алайҳис-салом)ни васила қилгани сабабидан Аллоҳ дуосини қабул қилган. Иккинчи томоннинг фикрича, кўзи ожиз киши тавассул натижасида эмас, балки Пайғамбар (алайҳис-салом)нинг дуолари шарофатидан кўзи кўра бошлаган.\nДарҳақиқат, Муҳаммад (алайҳис-салом)нинг ҳар бир дуолари Аллоҳ даргоҳида қабул бўлишига ҳеч қандай шубҳа йўқ. Аммо бу ўринда Пайғамбар (алайҳис-салом) унга дуо қилмадилар, балки Аллоҳга тавассул қилишни ўргатдилар. Акс ҳолда, Муҳаммад (алайҳис-салом) унга таҳорат қилиб, намоз ўқиш ва айтилгандек дуо қилишга буюрмасдан қўлларини очиб ўзлари дуо қилиб қўярдилар. Бу орқали Пайғамбар (алайҳис-салом) мусулмонларга тавассул қилиш қоидаларини ўргатганлар.\nШунга оид қуйидаги ривоятда ҳам бу масала янада ойдинлашган. Анас ибн Молик (р.а.)дан ривоят қилинади: «Умар ибн Хаттоб (р.а.) қаҳатчилик бўлганда Аббос ибн Абдулмутталиб ила истисқо қиларди:\n«Ё Аллоҳ, биз Сенга пайғамбаримизни васила қилиб сўрардик, бизга ёмғир берардинг. Энди Сенга пайғамбаримизнинг амакисини васила қилиб, сўраймиз, бизга ёмғир ёғдир». Кўриниб турибдики, ҳазрати Умар (р.а.) ҳам Пайғамбар (алайҳис-салом) билан тавассул қилишларини эътироф этгач, Аббос ибн Абдулмутталибни васила қилишларини айтиб ўтмоқдалар. Тавассул қилувчиларни айбловчи томон эса бу ривоятни тан олган ҳолда ўзгача хулоса чиқарганлар. Уларнинг фикрича, бу ривоятдан шундай хулоса қилиш мумкинки, фоний дунёдан ўтиб кетган инсонлар билан тавассул қилиш мутлақо мумкин эмас. Агар бу иш мумкин бўлганида эди, ҳазрати Умардек зот Муҳаммад (алайҳис-салом)ни васила қилиш ўрнига у зотнинг амакиларини ўртага қўймасдилар.\nЮзаки қараганда, тўғри далилга ўхшайди, лекин масаланинг иккинчи жиҳати ҳам бор, яъни Аббос ибн Абдулмутталиб (р.а.)нинг Пайғамбар (алайҳис-салом)га алоқадорлиги. У зот Муҳаммад (алайҳис-салом)нинг амакилари эди, шу билан бирга ўта тақволи ва олим инсон эди. Шунинг учун ҳам Умар ибн Хаттоб (р.а.) Аббос ибн Абдулмутталиб (р.а.)ни ёмғир сўраш учун васила қилганлар. Агар масаланинг фақат бир жиҳати, яъни илм ва тақво юзасидан у зотни васила қилганлар, дейилса, ўша даврда олим ва зоҳид инсонлар жуда кўп бўлган.\nШунингдек, Умар (р.а.)нинг истисқода «… Пайғамбаримизнинг амакисини васила қилиб, сўраймиз, бизга ёмғир ёғдир», деб саҳобийни, яъни инсонни тавассул қилганлар. У кишининг «васила қилиб сўрардик», дейишлари саҳобийларнинг бу ишни Пайғамбар (алайҳис-салом) ҳаётликларида ва вафотларидан сўнг ҳам қилиб келишганини англатади.\nБундан ташқари Анас ибн Молик (р.а.)дан ривоят қилинган ҳадисда Расулуллоҳ (алайҳис-салом) Фотима бинт Асад (р.а.) вафот этганида унинг қабрига тушиб бундай дуо қилганлар: «Ҳаёт берадиган ва ўлдирадиган Аллоҳдир. Доимо барҳаёт, ўлмайдиган Зот, онам Фотима бинт Асадни мағфират қил, ҳужжатини айтишини насиб қил, кирар жойини кенг қил. Пайғамбаринг ҳаққи ва ўзимдан олдинги пайғамбарлар ҳаққи билан». Бу ҳадисда Пайғамбар (алайҳис-салом) томонидан ўтган пайғамбарлар ҳурмати билан очиқ тавассул қилингани кўринади.\nЮқорида айтиб ўтилган ҳолатлар солиҳ зотларни тавассул қилиш билан боғлиқ эди. Саҳобийлар нафақат солиҳ зотлар, ҳатто Пайғамбар (алайҳис-салом)дан қолган муборак ашёларни ҳам васила қилиб, Аллоҳдан ўз мақсадларини сўраганлар:\nИмом Муслим «Саҳиҳ»ида Асмо (р.а.)нинг мавлоси Абдуллоҳдан ривоят қилинган ҳадисда Асмо (р.а.):«Мана бу Расулуллоҳ (алайҳис-салом)нинг жуббалари (чакмонлари)», деб, ёқаси ва енгларига ипак қайирма тикилган қора чакмонни чиқариб кўрсатди. Сўнг «Бу вафот этгунларича Оиша (р.а.)нинг уйида эди. Уни Пайғамбар (алайҳис-салом) кияр эдилар. Биз уни ювиб, сувини шифо бўлади, деб касалларимизга берар эдик», деди. Бу уларнинг Расулуллоҳ (алайҳис-салом) чакмонлари ҳурматидан шифо беришини Аллоҳдан тилаганларини билдиради. Агар Расулуллоҳ (алайҳис-салом)нинг чакмонларини васила қилиш жоиз бўлган экан, қандай қилиб у кишининг ўзлари ёки солиҳ зотларни васила қилиб, бўлмайди?!\nСохта салафийлар шунга ўхшаш кўплаб далиллар турса ҳам уларни тан олмасликлари ёки улардан ўзга маъно чиқариб, мусулмонларга ўз фикрларини ўтказишга уринишлари натижасида турли ихтилофлар келиб чиқмоқда. Бугунги кунда сохта салафийлар Имом Абу Ҳанифа (р.ҳ.) ҳам тавассулга қарши бўлган деган мазмундаги фикрни илгари сурмоқдалар. Аслида, Имом Аъзам (р.ҳ.) тавассулни инкор этиб, унга қарши бўлмаганлар. Балки, тавассулни амалга оширишда кишининг нияти, ҳолати ва тавассул лафзи тўғри бўлиши зарур эканига эътибор қаратганлар.\nУ зотнинг фикрига кўра, тавассул қилишда ўртага қўйиб сўралаётган инсон ҳақи бирор сўровимни бергин, дейилганда қасам маъноси бўлмаслиги ва Аллоҳ ўша инсон ҳақи сўровимни бериши лозим деб тушунмаслик керак. Акс, ҳолда гўёки, Аллоҳ васила қилинаётган инсондан қарздор бўлгани учун сўровни беради, деган тушунча келиб чиқади ёки Аллоҳдан бошқа билан қасам ичиш юзага келади. Бундай тавассул натижасида макруҳ амал содир этилади.\nШунингдек, агар Имом Абу Ҳанифа (р.ҳ.) тавассулга қарши бўлганларида кўплаб мужтаҳид ҳанафий олимлари тавассулни жоиз амал демаган бўлардилар. Жумладан, Колобозий Бухорий Ҳанафий (ҳ.380), Ҳанафий, Имом Замахшарий Ҳанафий (ҳ.538), Ибн Адим Ҳанафий (ҳ.660), Маждуддин Мавсилий Ҳанафий (ҳ.683), Абул Вафо Қураший Ҳанафий (ҳ.743), Саййид Шариф Журжоний Ҳанафий (ҳ.816), Ибн Ҳужжа Ҳамавий Ҳанафий (ҳ.837), Имом Бадриддин Айний Ҳанафий (ҳ.855), Камолиддин ибн Ҳумом Ҳанафий (ҳ.861), Ибн Туғроберди Ҳанафий (ҳ.874), Аҳмад Зубайдий Ҳанафий (ҳ.893), Солиҳий Шомий Ҳанафий (ҳ.942), Тошкупирзода Ҳанафий (ҳ.968) каби етук ҳанафий уламолари тавассул қилганлар ва демакки, уни жоиз амал деб билганлар.\nШундай экан, тавассул қилувчиларни ўйламай-нетмай мушрикка чиқариш оқил инсоннинг иши эмас. Боз устига бу айбловчининг имонига ҳам путур етишига олиб келиши мумкин.\nАммо шуни аниқ ёдда тутиш лозимки, тавассул қилишнинг аниқ услублари бўлиб, Аллоҳга ширк келтириб бир одамдан ўз ҳожатини раво қилишни сўраб унга дуо қилинмайди.\n Кавсарий. «Маҳқ ат-тақаввул фи масъалат ат-тавассул». 2-бет. Шамила электрон дастури.\n Тафсири Ибн Касир, Ж 2, «Тайба», 1999, 347-бет; Имом Байҳақий, 4019-ҳадис.\n Сунани Термизий, 3578-ҳадис; Сунани Кубро, 9173-ҳадис.\n Саҳиҳи Бухорий, 978-ҳадис.\n Имом Табароний, 19519-ҳадис.\n Саҳиҳи Муслим, 3970-ҳадис.


Массимилиано Аллегри: «Ювентус» «Бавария»ни тўпсиз қолдиришга ҳаракат қилади\n15:49 / 23.02.2016\nТуриннинг «Ювентус» жамоаси бош мураббийи Массимилиано Аллегри ЕЧЛ нимчорак финалидаги «Бавария»га қарши биринчи учрашув олдидан қандай тактика билан ҳаракат қилмоқчилиги ҳақида гапириб ўтди.\n«Мен «Бавария»ни турли услубларда ўйнайдиган жамоа деб билмайман. Барчамиз биламизки, улар тўпни назорат қилишни хуш кўришади. Биз олдиндаги ўйинда уларни тўпсиз қолдирмоқчимиз. Буни қанчалик уддалаймиз, кейин баҳолаймиз. Гвардиола — буюк мураббий, уни услуби учун «Барселона»далигидаям танқид қилишарди, лекин у ўз услубини «Бавария»да ҳам муваффақиятли равишда қўлламоқда. Гарчи немислар жамоасида бу ўйин услуби учун туғилган бир қатор футболчилар, масалан Месси йўқ бўлсада.\nСиз мен ўйинга қандай таркибни туширишни режалаштирганимни билишни истайсизми? Катта сюрпризлар қилиш ниятида эмасман. Биз бутун дунё кўз ўнгида турадиган муҳим ўйин арафасида турганимизни биламиз ва шунга қараб ҳаракат қиламиз. Ўтган сафар уй ўйинида 0:0 ҳисобига эришсак, хурсанд бўлишимни айтгандим, кейин эса мени тинимсиз ҳақорат қилишди! Менимча, энди бу ўйин нурсиз дуранг билан якунланмайди», дея мураббийнинг сўзларини келтиради Football Italia нашри.\n«Ювентус» — «Бавария» ўйини 23 февраль куни Туринда, Тошкент вақти билан соат 00.45да бошланади.


Халқ демократик партияси ҳамиша халқ билан! – Фарғона ҳақиқати\nХалқ демократик партияси ҳамиша халқ билан!\nБошқа янгиликлар Сўнгги янгиликлар\nЮртимизда демократик ислоҳотлар мазмун ва аҳамиятига кўра бутунлай янги босқичга кўтарилди. Кўппартиявийлик, сиёсий плюрализм, сўз эркинлиги тамойиллари таъминланди. Сиёсий партияларнинг жамият ҳаётида фаол иштирок этиш учун барча ҳуқуқ ва ваколатлар кафолатланмоқда.\nЖорий йилнинг 22 декабрь куни Олий Мажлис Қонунчилик палатаси ва халқ депутатлари маҳаллий Кенгашларига бўлиб ўтадиган сайлов сиёсий партиялар ва парламент фаолияти билан боғлиқ ислоҳотларни чуқурлаштириш ҳамда янги даражага кўтаришда долзарб аҳамиятга эгадир. Бир сўз билан айтганда, халқимиз, сайловчилар бу сайловга катта умид ва ишонч билан қараб турибди.\nПартиямиз босиб ўтган йўлни таҳлил этар эканмиз, бугунги Халқ демократик партияси ўз сафини тобора кенгайтириб бораётган, фаол фуқаролик позициясига эга бўлган аъзоларни бирлаштирган, мамлакатнинг барча туман ва қишлоқларини қамраб олган кучли партиявий тизимга, давлат ҳамда жамият ишларини бошқаришда сезиларли таъсир кўрсата оладиган сиёсий кучга айланганини кўрамиз.\nПартиямиз 2014 йилги сайловлар жараёнида давлат ва жамият томонидан манзилли ижтимоий ҳимоя ва ижтимоий қўллаб-қувватлашга муҳтож аҳоли қатламини ўзининг асосий ижтимоий гуруҳи, доимий электорати, деб белгилаб олган эди.\nШу нуқтаи назардан, партия электорат манфаатларини ҳимоя қилишга хизмат қилувчи қатор қонунчилик ташаббуслари билан чиқиб, ҳудудларда аҳолини ўйлантираётган долзарб ижтимоий масалаларга ечим топиш, қонунлар ва давлат дастурларининг ижроси юзасидан депутатлик ҳамда парламент назоратини кучайтиришга катта урғу берди.\nМаълумки, аҳолини ижтимоий ҳимоя қилиш ҳар қандай даврда ҳам давлат ва жамият олдида турган энг муҳим, энг долзарб вазифалардан ҳисобланади. Чунки одамларнинг турмуш тарзи, кайфияти, амалга оширилаётган ислоҳотларга муносабати, аввало, уларнинг қай даражада ижтимоий ҳимояланганлиги билан бевосита боғлиқдир.\nШундан келиб чиқиб, мунтазам равишда партия электорати ижтимоий таркиби ва узоқ муддатли ижтимоий манфаатларига оид долзарб масалалар ўрганиб борилди. Ушбу таҳлилларга асосланиб ҳамда аҳолини манзилли ижтимоий қўллаб-қувватлаш, электорат манфаатларини муносиб ҳимоя қилиш, ҳудудларни ижтимоий-иқтисодий ривожлантириш дастурларидан келиб чиқиб, партия томонидан қатор лойиҳалар ҳаётга татбиқ этилди.\nЎтган сайлов натижаларига кўра, партиянинг Олий Мажлис Қонунчилик палатаси депутатлар сони 4 нафарни, вилоят Кенгашидаги депутатлари сони 17 нафарни, туман-шаҳар Кенгашларидаги депутатлари сони 181 нафарни ташкил этиб, жами 202 нафар депутат фаолият кўрсатиб келмоқда.\nЎзбекистон ХДП Фарғона вилоят кенгаши Жамоатчилик қабулхоналари билан ишлаш ва партия гуруҳлари ишини мувофиқлаштириш бўлими томонидан ўтган 9 ой давомида Халқ депутатлари вилоят, туман (шаҳар) Кенгашларидаги Ўзбекистон ХДП депутатлик гуруҳлари томонидан 70 та масала партия гуруҳлари йиғилишларида, 83 та масала доимий комиссия йиғилишларида, 29 та масала сессияларда муҳокама этилиб, тегишли қарорлар қабул қилинди. Шунингдек, Ҳаракат Дастуридан ташқари Ўзбекистон ХДП депутатлик гуруҳларининг амалий иш режаларига мувофиқ, 31 та масала депутатлик гуруҳларида, 27 та масала доимий комиссия йиғилишларида, 11 та масала сессия кун тартибида кўрилган.\nЎзбекистон Республикасининг “Халқ депутатлари вилоят, туман ва шаҳар Кенгаши депутатининг мақоми тўғрисида”ги Қонуннинг 8-моддасига му-вофиқ, Халқ депутатлари вилоят, туман (шаҳар) Кенгашларидаги Ўзбекистон ХДП депутатлик гуруҳи аъзолари томонидан 2019 йилнинг ўтган 9 ойи давомида 751 та депутатлик сўровлари юборилган бўлиб, юборилган депутатлик сўровларидан 609 таси ижобий хал этилган.\n“Жамоатчилик қабул-хоналари”га фуқаролардан жами 1393 та мурожаат тушган. Шундан 267 таси коммунал соҳа бўйича, 116 таси уй-жой ва ер олиш масаласида, 177 таси иш билан таъминлашда ёрдам сўраб, 34 таси иш ҳақи, нафақа ва пенсияларни ўз вақтида олмаётгани бўйича, 194 таси моддий ёрдам сўраб, 153 таси ижтимоий масалалар ва соғлиқни сақлаш бўйича, 6 таси халқ таълими бўйича, 103 таси банк кредити олиш бўйича, 343 таси бошқа масалалардаги мурожаатлар бўлиб, уларнинг 900 таси, яьни 64,6 фоизи ижобий ҳал этилган.\nҚувасой,Фарғона, Марғилон шаҳарлари, Қува, Олтиариқ, Бағдод, Бешариқ, Бувайда, Ёзёвон, Риштон, Қўштепа, Данғара, Тошлоқ, Қува, Учкўприк, Фурқат туманларида сайёр қабуллар ва уйма-уй юриш ишлари ташкил этилди.\nБиринчи маротаба Ўзбекистон ХДП Фарғона вилоят кенгаши Жамоатчилик қабулхоналари билан ишлаш ва партия гуруҳлари ишини мувофиқлаштириш бўлими ташаббуси билан “Агар мен ҳам депутат бўлсам!” шиори остида “Бўлажак депутат” кўрик-танлови ўтказилди. Ушбу кўрик-танлов ғолибларини “Истиқбол” ёшлар қаноти фаолиятига кенгроқ жалб этиш, бўлиб ўтадиган сайловларда депутатликка номзодларини қўйиш ва қўллаб-қувватлаш асосий вазифа этиб белгиланди.\nЎтган давр мобайнида партиямиз томонидан Сайловолди дас-турида белгиланган вазифалар ижросини таъминлаш мақсадида “Маҳалла – аҳолини манзилли ижтимоий қўллаб-қувватлаш маркази”, “Кучли ижтимоий ҳимоя – асосий мақсадимиз!”, “Қишлоқ жойларда хизмат кўрсатиш ва сервис соҳасини ривожлантириш энг муҳим устувор йўналиш”, “Ҳеч ким меҳр-мурувватдан четда қолмайди”, “Халқ билан мулоқот ижтимоий муаммоларни ҳал этишнинг энг самарали йўли”, “Меҳр улашинг” каби 20 га яқин лойиҳа амалга оширилди.\nМаълумки, ёшлар билан ишлаш, оила ва аёллар масаласи ҳар доим биз учун муҳим вазифа ҳисобланган. Шунинг учун партиямиз доимо ўз фаолиятида бу йўналишларга алоҳида эътибор қаратиб келади.\nПартиямиз томонидан хотин-қизларнинг ижтимоий-сиёсий фаоллигини ошириш бўйича ўндан ортиқ лойиҳа ишлаб чиқилиб, амалга оширилди. “Ўзбекистон Халқ демократик партиясининг энг фаол аёли” кўрик-танлови, “Ҳар бир инсонга меҳр-мурувват кўрсатиш бурчимиз!”, “Ижтимоий ҳимоядан — ижтимоий фаоллик сари”, “Аёллар бандлиги — оила фаровонлиги гарови”, “Ижтимоий кўмак ташаббускорликка йўл очмоғи керак” лойиҳалари шулар жумласидандир.\nЁшлар билан ишлаш йўналишида “Ёш сиёсатчи” танлови, “Ёшлар парвози”, “Ёшлар кутубхонаси”, “Жиноятсиз келажак”, “Эзгу ғоядан, эзгу мақсад сари” каби янги лойиҳалар амалга оширилди.\nАлбатта, мамлакат тарақ-қиётида етук мутахассис кадр-ларнинг ўрни ҳамиша муҳим. Шу нуқтаи назардан, партия ўз олдига қўйган вазифаларни амалга оширишида фаол, ташаббускор ва жонкуяр мутахассислар фаолиятига устувор аҳамият қаратади.\nБошланғич партия ташкилоти — партиянинг асосий таянчи бўлиб, унинг фаолиятисиз партияни тасаввур этиш қийин. Бошланғич партия ташкилотлари партияни халқ билан узвий алоқа боғлашида муҳим ўрин тутади. Жорий йилнинг 1 октябрь ҳолатига кўра, вилоятимиздаги партиямиз аъзолари сони 47 минг 517 нафарни ташкил қилмоқда. Улар 872 та бошланғич партия ташкилотларида бирлашган.\nХабарингиз бор, бу йилги сайлов кампанияси “Янги Ўзбекистон янги сайловлар” шиори остида ўтказилмоқда. Дарҳақиқат, сайлов кампанияси халқимизнинг кайфияти ва ислоҳотларга ишончи ортган бугунги янги даврда ўтмоқда. Халқимиз, сайловчилар сиёсий партиялардан амалий натижа, қатъий таклиф ва ташаббуслар кутяпти.\nСайловлар олдидан ҳар бир сиёсий партия ўзининг Сайловолди дастури, сиёсий платформасини ишлаб чиқади, тараққиётга хизмат қиладиган янги-янги ғояларни илгари суради.\nПартиямиз ҳам янги Дастури ва Сайловолди дастурини ишлаб чиқди. Ушбу ҳужжатларни тайёрлаш учун сиёсатшунос, ҳуқуқшунос ва иқтисодчи олимлар, депутатлар ҳамда партия фахрийларидан иборат Ишчи гуруҳлар тузилди.\nИшчи гуруҳ мамлакатимизнинг чекка ҳудудларигача чиқиб, ижтимоий ҳимояга муҳтож оилалар, пенсионерлар, ногиронлиги бўлган шахслар, иш топишда қийинчиликка дуч келаётган меҳнат мигрантлари билан юзма юз учрашди, уларнинг муаммолари ва таклифларини ўрганди.\nПартия дастурлари лойиҳалари Қорақалпоғистон Республикаси, Тошкент шаҳри, вилоятлар ва барча туман (шаҳар) партия кенгашларида кенг муҳокамадан ўтказилди.\nШу билан бирга, Олий Мажлис Қонунчилик палатасидаги партия фракцияси ҳамда маҳаллий Кенгашлардаги партия гуруҳлари таклифлари билан янада бойитилди, дастурларимиз содда, халқчил мазмунда тайёрланди.\nБир сўз билан айтганда, бу йилги Сайловолди дастуримиз ҳар томонлама пишиқ-пухта тайёрланди, десак бўлади.\nСайловолди дастурида ҳар бир фуқаронинг Конституция билан кафолатланган меҳнат ҳуқуқини таъминлаш ижтимоий ҳимоянинг асосий йўналиши экани қайд этилган.\nПартиямиз Сайловолди дастуридаги вазифалар ижтимоий ҳимояни мустаҳкамлаш, шу орқали жамиятда ижтимоий барқарорликни таъминлашга хизмат қилади.\nПартиямиз мамлакатимиз сиёсий ҳаётидаги муҳим воқеа – Олий Мажлис ва маҳаллий ҳокимият вакиллик органларига сайловларда фаол ва муносиб иштирок этиб, Қонунчилик палатасида ҳам, маҳаллий Кенгашларда ҳам энг кўп депутатлик ўринларини қўлга киритишига ишонамиз!\nЮртимиз равнақи ва заҳматкаш халқимиз ҳаёти фаровонлиги йўлидаги мақсадимиз учун қатъий ҳаракат қиламиз!\nЎзбекистон Халқ демократик партияси ҳамиша халқ билан! Биз билан бирга бўлинг!\nОлий Мажлис Қонунчилик палатаси ва маҳаллий Кенгашларга партиямиздан кўрсатилган номзодларга овоз беринг!\nдемократик партияси Фарғона вилоят Кенгаши раиси.\nАВЛОДЛАРГА МУСАФФО, ОБОД ВА ФАРОВОН ҲАЁТ ҚОЛДИРИШ – МУҚАДДАС БУРЧИМИЗ\nМастлик оқибатидаги жиноят


"АЭС қурилиши дирекцияси" давлат унитар корхонаси (5)\nАтом энергетикасини ривожлантириш агентлиги (5)\nММФИ МТЯУ Тошкент филиали (3)\nМолия-иқтисод йўналиши бўйича олий маълумот,\nАССА, САР сертификатларига эга бўлганлар устунликка эга\nҚурилиш/ишлаб чиқариш соҳасида, бухгалтерия йўналишида 3 йилдан кам бўлмаган\nЎзбекистон Республикаси бухгалтерия ҳисоби, солиқ ва соликка тортиш бўйича меъёрий-ҳуқуқий ҳужжатлар;\nбухгалтерия ҳисоби бўйича миллий стандартлар;\nМолиявий ҳисобот тузишнинг халқаро стандартлари;\nЎзбекистон Республикаси Бюджет кодекси ва ҳисоби;\nЎзбекистон Республикаси валюта операциялари ва инвестицияларга доир қонунчилик талаблари ва ҳужжатлари;\nДавлат ташкилотларида бухгалтерия ҳисобини юритиш.\nТалаб этиладиган кўникмалар:\nБухгалтерия ҳисобига оид меъёрий-услубий ҳужжатларни ишлаб чиқиш ва тадбиқ этиш;\nБухгалтерия ҳисоби миллий стандартлари асосида молиявий ҳисоботлар тайёрлаш;\nЎзбекистон Республикаси Бюджет кодекси асосида ҳисоботлар тайёрлаш;\nХаражатлар ва даромадлар сметасини тузиш;\nUZASBO тизимида мукаммал ишлаш;\nЎзбек ва рус тилларини мукаммал билиш, инглиз тилини intermediate даражада билиш. Компьютердан мукаммал фойдаланиш (Microsoft Office, Internet, Outlook), оргтехника билан ишлаш кўникмалари.\nОлий иқтисодий ёки техник маълумот\nМутахассислиги бўйича йирик саноат объектларида энг кам 5 йил, шундан 3 йили рахбар лавозимларда\nЎзбекистон Республикасининг норматив-хуқуқий базаси доирасида бюджетлаштириш;\nЙирик саноат объектлари (шу жумладан хорижий) қурилишида нархларни белгилаш асослари;\nНархлаштириш фаолиятини тартибга солувчи меъёрлар, қоидалар, стандартлар ва тавсиялар;\nОбъектларни лойихалаштириш ва қуриш бўйича норматив хужжатлар;\nДавлат стандартлари, Ўзбекистон Республикаси ва Россия Федерациясининг қурилиш нормалари ва қоидалари;\nISO IEC, халқаро стандартлари;\nХалқаро атом энергетикаси агентлиги (МАГАТЭ)нинг нормалари,қоидалари ва тавсиялари.\nҚуйидаги кўникмаларга эга бўлиши керак:\nЛойихалаш ва қурилиш норматив хужжатларини тайёрлаш тартиби, йирик саноат объектларини қуриш учун бюджет хужжатларини ишлаб чиқиш, умумий қурилиш ва махсус қурилиш ишлари учун махаллий ҳисоб-китобларни текшириш (иситиш, шамоллатиш, иссиқлик таъминоти, ташқи ва ички тармоқлар, электр ишлари, ускуналарни ўрнатиш ва бошқа бўлимлар).\nБўлим фаолиятини самарали ташкил этиш, қўл остидаги ходимларни адолатли бошқариш, лидерлик.\nЎзбек ва рус тилларини мукаммал билиш, инглиз тилини intermediate даражада билиш. Компьютердан мукаммал фойдаланиш (Microsoft Office, Internet, Outlook, AutoCAD ва CorelDRAW, Oracle Primavera дан фойдаланишни билиш, шунингдек, дизайн ва лойиҳаларни бошқариш сохасидаги бошқа дастурий таъминотларни билиш устунлик бўлади), оргтехника билан ишлаш кўникмалари.\nИншоотлар, қурилиш материаллари ва қисмлари учун техник шартлар, стандартлар;\nСаноат ва ёнғин хавфсизлиги, мехнатни мухофаза қилиш нормалари;\nИхтисослаштирилган дастурий таъминот (TNQurilish).\nОлий юридик маълумот, адвокатнинг малакасини ошириш тўғрисидаги гувоҳнома\nўз соҳасида камида 2 йил юридик касбда\nкорхонанинг ишлаб чиқариш, иқтисодий ва молиявий фаолиятини тартибга солувчи қонун ҳужжатлари;\nфуқаролик, меҳнат, молиявий, маъмурий, солиқ ҳуқуқи, халқаро ҳуқуқ:\nдавлат ва хусусий;\nатроф-муҳит тўғрисидаги қонун ҳужжатлари; даъво фаолияти;\nиқтисодиёт, меҳнатни ташкил этиш, ишлаб чиқариш ва бошқариш асослари;\nмеҳнатни муҳофаза қилиш қоидалари ва қоидалари.\nҚуйидаги кўникмаларга эга бўлиши керак:хўжалик шартномаларини, жамоавий шартномаларни тузиш ва бажариш;\nзамонавий ахборот технологияларидан фойдаланган ҳолда ҳуқуқий ҳужжатларни тизимлаштириш, ҳисобга олиш ва юритиш.\nОлий, гуманитар ёки техник\nkamida 2 yil\nқонунчилик ва норматив-ҳуқуқий ҳужжатлар, меҳнат қонунчилиги;\nхорижий фуқароларнинг юридик шахсларнинг таклифига биноан шартномалар асосида ишлаш учун қолиш қоидалари;\nкорхона таркиби ва таркиби, унинг профили, ихтисослашуви ва ривожланиш истиқболлари;\nкадрларга истиқболли ва долзарб эҳтиёжларни аниқлаш тартиби;\nкорхонани кадрлар билан таъминлаш манбалари;\nсертификатлаштириш ва малака тестларини ўтказиш тўғрисидаги қоидалар;\nмеҳнатни ташкил этиш ва бошқариш асослари;\nходимлар ва уларнинг ҳаракати билан боғлиқ ҳужжатларни рўйхатдан ўтказиш, юритиш ва сақлаш;\nкорхона шахсий таркиби тўғрисидаги маълумотлар банкини шакллантириш ва юритиш; кадрлар тўғрисида ҳисобот бериш.\nЎзбек ва рус тилларини мукаммал билиш, компютердан (Microsoft Office, Интернет, Outlook) бемалол фойдаланиш, офис ускуналари билан ишлаш кўникмалари\nМутахассислиги бўйича йирик саноат объектларида 3 йилдан кам бўлмаган\nОбъектларни лойихалаштириш ва қуриш бўйича норматив хужжатларни билиш;\nISO IEC халқаро стандартлари;\nСаноат ва ёнғин хавфсизлиги, мехнатни мухофаза қилиш нормаларини билиш;\nҚурилиш-монтаж ишларини техник назорат қилиш, тугалланган қурилиш-монтаж ишлари ва иншоотларни техник қабул қилиш, техник хужжатларни тайёрлаш;\nКапитал қурилиш режаларининг бажарилиши, қурилиш-монтаж ишлари хажми, муддатлари ва сифатига риоя этилишини мониторинг қилиш;\nТасдиқланган лойиҳа-смета хужжатлари, ишчи чизмалар, қурилиш кодлари ва стандартлари, техник шартлар, мехнатни мухофаза қилиш стандартлари билан қўлланадиган материаллар,маҳсулотлар ва тузилмалар сифатини назорат қилиш.


Жамоамиз ўйиндан аввалги расмий машғулотини ўтказди.\nБугун АГМК жамоамиз Тошкент шаҳридаги "Жар" стадионида ўйиндан аввалги расмий машғулотини ўтказди.\nМиржалол Қосимов: Эртага яхши ният билан майдонга тушамиз\nБугун Осиё Чемпионлар Лигаси саралаш босқичи АГМК ҳамда "Истиқлол" жамоалари ўртасидаги ўйин олдидан матбуот анжумани ташкиллаштирилди.\nМатбуот анжуманига марҳамат\nБугун 10 февраль куни 01:45да “Истиқлол” жамоаси Истанбул-Тошкент йўналишида юртимизга етиб келди. 12 февраль куни Олмалиқ шаҳрида бўлиб ўтадиган Осиё Чемпионлар лигаси иккинчи саралаш босқичида учрашадиган АГМК ҳамда “Истиқлол” жамоаларининг ўйиндан аввалги машғулотлари ҳамда матбуот анжумани вақти аниқ бўлди.\nАГМК - «Истиқлол» учрашуви ҳакамлари маълум\nОсиё Футбол Конфедерацияси 12 февраль куни Олмалиқ шаҳрида бўлиб ўтадиган Осиё Чемпионлар лигаси 2019 саралаш босқичидан ўрин олган АГМК ва Тожикистоннинг «Истиқлол» жамоалари ўртасидаги баҳсни бошқариб борувчи ҳакамлар рўйхатини эълон қилди.\nБААда яна бир ғалаба\nБугун АГМК жамоамиз Бирлашган Араб Амирликларида ўтказилаётган ўқув-йиғин машғулотлари доирасида навбатдаги назорат учрашувини ўтказди.\nОсиё Чемпионлар лигаси учун аккредитация жараёни бошланди\nХабарингиз бор, 12 февраль куни АГМК ўз тарихида илк маротаба Осиё Чемпионлар Лигасида иштирок этади. Мазкур баҳс Олмалиқ шаҳрида, ОКМК спорт мажмуасида бўлиб ўтади.\nУчинчи баҳсда ҳам ғалаба!\nБугун АГМК жамоамиз Бирлашган Араб Амирликларида давом этаётган ўқув-машғулот йиғини доирасида учинчи назорат ўйинини Шаржа шаҳрининг "Шаржа" жамоасига қарши ўтказди.\n"Ал-Дафра" ҳам мағлуб этилди\nАГМК жамоамиз Дубайда давом этаётган ўқув-машғулот йиғини давомидаги иккинчи назорат учрашувини ўтказди.\nХориж йиғинида илк ғалаба!\n23 январдан Дубай шаҳрида ўқув-машғулот йиғини ўтказаётган АГМК жамоамиз бугун дастлабки ўртоқлик учрашувини ўтказди.\nАГМК Дубайга жўнаб кетди\n3 январдан 22 январга Тошкентда ўқув-машғулот йиғинини ўтказган жамоамиз, бугун эрта тонгда Дубай шаҳрига навбатдаги йиғинга жўнаб кетди.\nМиржалол Қосимов АГМК бош мураббийи!\nБугунги машғулот арафасида жамоа раҳбарияти АГМК футболчиларига янги бош мураббийни таништирди.\nМавсум тайёргарлиги бошланди\nБугун АГМК жамоаси Тошкентдаги "Residence Park" (собиқ "Туркистон") меҳмонхонасида тўпланди.\nБахтиёр Ашурматов АГМК билан хайрлашди\nЖамоа раҳбарияти, ўтказилган музокаралардан сўнг, 2018 йилги мавсумда АГМК бош мураббийи бўлган Бахтиёр Ашурматов билан дўстона хайрлашди.\nАГМКни Баҳодиров ва Нумонов тарк этди\nБугун жамоамиз Тошкент шаҳрида ўз машғулотларини давом эттира бошлади.\nУчинчи назорат ўйинида мағлубият\nБугун жамоамиз Минск шаҳрида ташкил этилган ўқув-машғулотларига якун ясади.\nИккинчи баҳсда ғалаба\nБугун жамоамиз Минск шаҳрида давом этаётган ўқув-йиғини доирасида иккинчи назорат ўйинини ўтказди.\nНазорат баҳсида мағлубият\nХабар берганимиздек, бугун жамоамиз Минск шаҳрида давом этаётган ўқув-йиғини доирасида илк назорат ўйинини ўтказди.\nЖамоамиз Минскда илк машғулотини ўтказди\nЖамоамиз бугун Минск шаҳрида ўқув-машғулот йиғинига киришди.\nАГМК бугун Минскка жўнаб кетади\nБугун куннинг иккинчи ярмида жамоамиз аъзолари ўқув-йиғин машғулотлари ўтказиш учун Минск шаҳрига жўнаб кетади.\nБахтиёр Ашурматов АГМК бош мураббийи этиб тайинланди\nБугун куннинг иккинчи ярмида жамоамиз истиқомат қилаётган "Ўзбекистон" меҳмонхонасида жамоа аъзолари иштирокида йиғилиш бўлиб ўтди.\nЮбилей 400-гол муборак!\n2008 йилдан буён элитада иштирок этиб келаётган жамоамиз бугунга қадар 291 учрашув ўтказди. Мазкур ўйинларда жамоамиз шарафини ҳимоя этган футболчилар рақиблари дарвозасини 400 марта ишғол этишди.\nБекободда илк ғалаба\nБугун жамоамиз Бекобод шаҳрида жорий мавсумнинг 11-турида майдонга тушди.\n2 Бунёдкор 22 35-26 40\n3 Локомотив 22 35-21 40


Отабек Умаров "Сардоба" жабрдийдалари учун янги лойиҳани тақдим этди (фото ва видео) - Darakchi\nЖАМИЯТ 26.05.2020, 08:52\nЎрта Осиё ММA конфедерацияси раҳбари Отабек Умаров Сардоба сув омбори тўғони бузилишидан жабр кўрган Сирдарё вилояти аҳолисини қўллаб-қувватлашга қаратилган лойиҳа тақдим этди. Унда илғор стандартлар асосида жиҳозланган илк мобил болалар боғчасини яратиш лойиҳаси ҳақида маълумот берилган.\nХайрия лойиҳасига кўра, сув омбори тўғонининг бузилиши билан боғлиқ техноген фалокат кўплаб оилаларга таъсир кўрсатди. Ўн минглаб одамлар уйларидан ва мол-мулкларидан маҳрум бўлдилар ва ҳанузгача кўпчилигининг қайтиб борадиган жойи йўқ. Ушбу оғир кунларда юртдошларимиз, сардобаликарга мисли кўрилмаган ёрдам кўрсатиб, фожиа олдида бирдамликнинг ёрқин намунасини кўрсатмоқдалар. Ушбу мудҳиш воқеа кўплаб тадбиркорларни минтақани қайта тиклаш жараёнида иштирок этишга ундади. Жумладан, Отабек Умаров ташаббуси билан бир нечта компания Сирдарё болаларини қўллаб-қувватлашга ҳисса қўшишга қарор қилгани айтилмоқда.\nТошқиндан вилоят инфратузилмаси жиддий зарар кўрган: хусусан, бир нечта болалар боғчаси ва мактабларга катта зарар етган. «СAРДОБA БОЛAЛAРИГA» акцияси доирасида ҳомийлик маблағлари ёрдамида барча зарур ускуналар ва технологиялар билан жиҳозланган кўчма болалар боғчаси қурилади. Ёзнинг ўрталарига келиб, у 100 га яқин болани қабул қилишга тайёр бўлади.\n«Мен сизларга қувончли хушхабарни етказмоқчиман. Бир гуруҳ тадбиркорлар, тошқиндан зарар кўрган Сардобадаги болаларга ёрдам бериш учун бирлашиб, бор куч ва имкониятларини сафарбар қилишмоқда. Тез орада мобил инновацион болалар боғчаларини қуриш ғоясининг биринчи натижаларини кўришимиз мумкин. Лойиҳа билан танишиб чиқганимдан сўнг, шунга амин бўлдимки, бу боғча болаларга албатта ёқади. Уларнинг табассумлари бундай хайрли иш учун бирлашган инсонларга омад олиб келишини тилаб қоламан!» — дейди Отабек Умаров.\nЎзбекистонга қайтиш учун 2 мингдан ортиқ ватандошимиз Россия-Қозоғистон чегарасида тўпланди\nИмтиҳонлар онлайн бўлмайди — ДТМ\n"Ўзбекистонда касаллар сони 2-3 баравар кўп бўлиши мумкин"